text:
διευθύνων σύμβουλος της Melius Research, εκτιμά ότι οι επιστροφές που είχε η εταιρεία από τις εξαγορές της όλα αυτά τα χρόνια ήταν οι μισές σε σχέση με το αν απλά επένδυε τα ίδια χρήματα σε αμοιβαία κεφάλαια.
 Κατά το τελευταίο δωδεκάμηνο, η μετοχή της GE έχει υποχωρήσει από τα 24,4 δολάρια στα 12,76 δολάρια και πλέον η νέα διοίκηση υπό τον Τζον Φλάνερι προσανατολίζεται σε πώληση των ζημιογόνων δραστηριοτήτων ώστε η εταιρεία να διατηρήσει αυτές του ηλεκτρισμού, των ΑΠΕ και της αεροπορίας. Είχε προηγηθεί το 2015 η πώληση του κλάδου χρηματοοικονομικών και το 2016 η πώληση του αιωνόβιου κλάδου ηλεκτρικών συσκευών στους Κινέζους.
 Ο στόχος είναι να αλλάξει η νοοτροπία και η κουλτούρα στο εσωτερικό του ομίλου ώστε να μπορέσει να αναγεννηθεί έστω και με μικρότερα μεγέθη, εστιάζοντας στα πράγματα που ξέρει να κάνει καλά. Πλέον, το ερώτημα που βρίσκεται στα χείλη όλων των αναλυτών είναι το αν η GE θα συνεχίσει να υπάρχει ως ενιαίος όμιλος ή αν θα διασπαστούν τα διάφορα τμήματα, γεγονός που θα σημάνει μια ιστορική αλλαγή και το τέλος της GE όπως την γνωρίσαμε. Η νέα διοίκηση δεν έχει αποκλείσει το ενδεχόμενο και πολλά θα εξαρτηθούν από την πορεία του κλάδου ηλεκτρισμού, ο οποίος στο β' τρίμηνο του 2018 είχε μειωμένα έσοδα κατά 19% και κέρδη κατά 58%, ενώ τα συνολικά κέρδη υποχώρησαν ετησίως κατά 30%.
 Το θετικό για την GE είναι ότι η όλη προσπάθεια γίνεται σε μια περίοδο κατά την οποία επικρατεί μια σχετική σταθερότητα στην παγκόσμια οικονομία. Επίσης, οι αυξημένες τιμές του πετρελαίου σημαίνουν ότι ο βραχίονας αυτός αποφέρει κέρδη και σε ένα βαθμό "ξελασπώνει" τους υπόλοιπους. Θα χρειαστούν, πάντως, προσεκτικοί χειρισμοί εκ μέρους της διοίκησης, όπως και μια στοιχειώδης δόση τύχης για να καταφέρει σε πρώτη φάση να ορθοποδήσει ώστε αργότερα πιθανώς να μπορέσει και πάλι να επεκταθεί.
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 8:19 π.μ.
 Τα νέα αιολικά και φωτοβολταϊκά πάρκα φθηνότερα από τους υπάρχοντες σταθμούς άνθρακα και αερίου.
 Οι νέες αιολικές και φωτοβολταϊκές εγκαταστάσεις πλέον ανταγωνίζονται το βραχυπρόθεσμο κόστος παραγωγής ηλεκτρικής ενέργειας από υφιστάμενες εγκαταστάσεις άνθρακα και φυσικού αερίου, σύμφωνα με νέα έρευνα.
 Το κόστος παραγωγής ηλεκτρικής ενέργειας τόσο από τον άνθρακα όσο και από το φυσικό αέριο έχει αυξηθεί από τις αρχές του 2017, ενώ οι τιμές των αιολικών και φωτοβολταϊκών εγκαταστάσεων μειώνονται σταθερά, δήλωσαν οι αναλυτές του think tank Sandbag.
 Τα νέα συμπίπτουν με την ευρωπαϊκή τιμή άνθρακα να ξεπερνάει τα €20/τόνο για πρώτη φορά από το 2008 και να φτάνει τα € 20,42 ανά τόνο στις αγορές στις 23 Αυγούστου 2018.
 Στην πιο πρόσφατη γερμανική δημοπρασία για χερσαία αιολικά που ολοκληρώθηκε νωρίτερα τον Αύγουστο, οι χαμηλότερες προσφορές ήταν €40/MWh, ενώ η τελευταία δημοπρασία φωτοβολταϊκών τον Ιούνιο έλαβε χαμηλότερες προσφορές στα €38,90/MWh.
 Συγκριτικά, από τις αρχές του περασμένου έτους, οι τιμές παραγωγής του επόμενου έτους, από άνθρακα αυξήθηκαν κατά 72% στα €46/MWh, ενώ από φυσικό αέριο κατά 43% στα €49/MWh.
 Ωστόσο, η Sandbag προειδοποίησε ότι οι εκτιμήσεις αυτές - που βασίζονται στις τιμές κλεισίματος της αγοράς στις 23 Αυγούστου όταν το κόστος CO2 είναι 20,42


text:
€ / τόνο - είναι πιθανό να είναι υποτιμημένες, δεδομένου ότι υπολογίζονται μόνο με τη χρήση κόστους πρώτης ύλης καυσίμων και άνθρακα.
 Όμως, ακόμη και με το κόστος παραγωγής για άνθρακα και φυσικό αέριο υποτιμημένο, πάλι βρίσκονται σταθερά και άνετα πάνω από τις φθηνότερες προσφορές για ηλιακή και ηλιακή ενέργεια, κατέληξε η Sandbag.
 Η αύξηση του κόστους παραγωγής άνθρακα και φυσικού αερίου δεν οφείλεται μόνο στην αύξηση της τιμής του άνθρακα - η οποία τετραπλασιάστηκε το τελευταίο έτος και έπιασε τα 20€ ανά τόνο τον Αύγουστο.
 Η ετήσια ευρωπαϊκή τιμή άνθρακα επόμενου έτους αυξήθηκε κατά 30% από τον Ιανουάριο του 2017, ενώ κατά 28% για το φυσικό αέριο, επεσήμανε η Sandbag.
 Ταυτόχρονα, ανάλυση από την Carbon Tracker εκτιμά ότι η τιμή του άνθρακα - και συνεπώς η παραγωγή από άνθρακα και φυσικό αέριο - μπορεί να αυξηθεί ακόμη περισσότερο, στα 25€/τόνο μέχρι το τέλος του έτους και 35€/τόνο τον επόμενο χρόνο, καθώς οι μεταρρυθμίσεις στο σύστημα εμπορίας εκπομπών της ΕΕ (ΣΕΔΕ της ΕΕ) αρχίζουν να επιδρούν.
 Πάντως, ενώ η φθηνότερη προσφορά για ενέργεια από αιολικό πάρκο είναι χαμηλότερη από την υπάρχουσα τιμή για παραγωγή από άνθρακα και φυσικό αέριο, η μέση προσφορά από την πιο πρόσφατη γερμανική δημοπρασί (61,10€/MWh) εξακολουθεί να είναι ακριβότερη.
 Ωστόσο, ο σταθμισμένος μέσος όρος των τιμών των φωτοβολταϊκών (45,90€/MWh), είναι πολύ χαμηλότερος τόσο της παραγωγής άνθρακα όσο και φυσικού αερίου.
 του Craig Richard
 πηγή:e-mc2.gr
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 3:06 π.μ.
 ΔΙΑΒΡΩΣΗ ΗΛΕΚΤΡΟΔΙΩΝ ΓΕΙΩΣΗΣ
 Διάβρωση ηλεκτροδίων
 Η διάβρωση που μπορεί να υποστεί ένα ηλεκτρόδιο γειώσεως στη γη είναι δύο ειδών.
 Ιδιοδιάβρωση
 Το μέταλλο υφίσταται την επίδραση μόνο του, λόγω του περιβάλλοντος του εδάφους και όχι άλλου μετάλλου γειώσεως.Υπάρχει η αντίληψη ότι ο χαλκός εντός του σκυροδέματος διαβρώνει τον οπλισμό του κτιρίου. Αυτό είναι λάθος. . Όπως αναφέρει η διεθνής βιβλιογραφία αλλά και τα σχετικά Πρότυπα IEC, δεν υπάρχει κανένας κίνδυνος εφόσον τοποθετηθεί εντός της θεμελίωσης, όπως εξάλλου ισχύει και για το χάλυβα. Ο λόγος είναι ότι το ηλεκτροχημικό δυναμικό κάθε υλικού εξαρτάται από το ίδιο το υλικό αλλά και από το υλικό που το περιβάλλει. Στο σκυρόδεμα ο χάλυβας αποκτά το ίδιο ηλεκτροχημικό δυναμικό με το χαλκό και ως εκ τούτου δεν υπάρχει κίνδυνος διάβρωσης.Διαπιστώθηκε ότι ηλεκτρόδια γειώσεως από γαλβανισμένο χάλυβα μέσα σε σκυρόδεμα πρακτικά δεν διαβρώνονται, έχουν αντέξει πάνω από 100 έτη χωρίς σοβαρές αλλοιώσεις.
 • Έχουμε όμως ηλεκτροχημική διάβρωση όταν ηλεκτρόδιο χάλυβα βρίσκεται σε διαφορετικό περιβάλλον πχ. εντός σκυροδέματος και μέσα σε χώμα. Αυτό διότι ο χάλυβας στο σκυρόδεμα και στο χώμα έχει διαφορετικό δυναμικό. Έχουν παρατηρηθεί καταστρεπτικές διαβρώσεις γειωτών στο έδαφος που ήταν βραχυκυκλωμένοι με γειωτές σε σκυρόδεμα.
 Διάβρωση επαφής ή ηλεκτροχημική διάβρωση ή ηλεκτρολυτική διάβρωση
 Είναι λίγο πολύ γνωστό ότι όταν χάλκινα και χαλύβδινα υλικά έρχονται σε άμεση επαφή μεταξύ τους μέσα σε ένα περιβάλλον με υγρασία, σύντομα θα υπάρξει διάβρωση του χαλύβδινου λόγω ηλεκτρόλυσης με τα συνεπαγόμενα αρνητικά αποτελέσματα.
 Αυτό συμβαίνει μεταξύ όλων των μετάλλων με μεγάλη διαφορά ηλεκτρολυτικής τάσης η οποία είναι συνάρτηση του «μέσου» (περιβάλλον) μέσα στο οποίο έρχονται σε επαφή.Κάθε μέταλλο αναπτύσσει ένα ηλεκτροχημικό δυναμικό,

type: other


text:
μια τάση μεταξύ αυτού και της άπειρης γη, που εξαρτάται από το μέταλλο και το περιβάλλον έδαφος. Αν ενωθούν δυο μέταλλα και υπάρχει διαφορά στην ηλεκτροχημική τους τάση , τότε ρέει ένα ρεύμα ιόντων μετάλλου του γειωτή μέσα στο έδαφος από το αρνητικό στο θετικό ηλεκτρόδιο. Στη γραμμή σύνδεσης το ρεύμα είναι από το θετικό προς το αρνητικό πόλο. Έτσι αφαιρείται μέταλλο από τον ηλεκτροαρνητικό γειωτήή τον πλέον ηλεκτροαρνητικό γειωτή .
 Στην περίπτωση μάλιστα των γειώσεων, όπου χαλκός και χάλυβας συνδέονται εντός εδάφους (χώμα) ο χάλυβας με αρνητική ηλεκτρολυτική τάση διαβρώνεται ταχύτατα από το χαλκό (θετική τάση).
 Η πλειονότητα θεωρεί ότι με τη χρήση διμεταλλικών επαφών η επικάλυψη των συνδέσεων με πίσσα ή ακόμα κάνοντας τη σύνδεση εντός φρεατίου, πετυχαίνουν την πλήρη εξάλειψη της διαδικασίας της ηλεκτρόλυσης. Δυστυχώς αυτό είναι λάθος και μπορεί να περιορίσει τη διάρκεια ζωής μιας γείωσης σε μερικούς μόλις μήνες. Ο λόγος είναι ότι ναι μεν δεν υφίστανται διάβρωση στη σύνδεση μεταξύ τους λόγω των παραπάνω μέτρων, αλλά αυτό δεν σταματά την ηλεκτρόλυση λόγω του ότι βρίσκονται στο ίδιο και συγκεκριμένο μέσον το χώμα, μέσω του οποίου ο χάλυβας με αρνητική ηλεκτρολυτική τάση διαβρώνεται ταχύτατα από το χαλκό (θετική τάση).Ακόμα και αν δεν έχουμε σύνδεση των δυο γειωτών μέσω αγωγού, υπάρχει πάντα μια ασθενής σύνδεση μέσω του εδάφους, που προκαλεί καταστροφή του πλέον ηλεκτροαρνητικού γειωτή. Πρέπει να αποφεύγεται: • ο παραλληλισμός δυο ηλεκτροδίων από ανόμοια υλικά
 • ή ίδιων ηλεκτροδίων σε διαφορετικά περιβάλλοντα εδάφους.
 • Γειώσεις αλεξικέραυνων απομονώνονται από το υπόλοιπο δίκτυο με σπινθηριστές 1,5-2KV
 Αντίθετα με την παραπάνω περίπτωση, σε μία θεμελιακή γείωση όπου χαλκός και χάλυβας είναι συνδεδεμένοι ηλεκτρικά μέσα σε σκυρόδεμα, δεν παρουσιάζεται καμία διάβρωση, μια που μέσα στο συγκεκριμένο μέσον οι ηλεκτρολυτικές τους τάσεις είναι πάρα πολύ κοντά.
 Προτείνεται ως υλικό ηλεκτροδίων στις θεμελιακές γειώσεις:
 • χάλυβας γαλβανισμένος
 Σε ηλεκτρόδια γειώσεως μέσα στο χώμα :
 • ηλεκτρόδια από χάλυβα με 1 mm επιχάλκωση ή επιμολύβδωση
 • ανοξείδωτος χάλυβας τύπου V4A (μπορούν όμως να προκαλέσουν διάβρωση σε παρακείμενα χαλύβδινα μέταλλα ή σωληνώσεις.)
 Ηλεκτροχημική διάβρωση
 Έχουμε στις περιπτώσεις όταν:
 > έχουμε βραχυκύκλωμα μεταξύ δύο γειωτών και όταν επιπλέον έχουμε
 > ίδιο μέταλλο σε διαφορετικό περιβάλλον πχ σε χώμα και σε σκυρόδεμα.
 > διαφορετικά μέταλλα πχ. σίδηρος και χαλκός.
 > Όχι παράλληλη σύνδεση με γειωτές Cu ηλεκτροχημική διάβρωση Fe
 Είναι αποδεκτή η κατασκευή θεμελιακής γείωσης με χάλκινα υλικά (ταινία - αγωγός - σφικτήρες) και γενικά η σύνδεση χαλκού - χάλυβα εντός σκυροδέματος.
 Δεν πρέπει οι αναμονές που αφήνονται από την θεμελιακή γείωση μίας κατασκευής προς το περιβάλλον υπέδαφος (χώμα) να κατασκευάζονται από χάλυβα παρά μόνο από χαλκό. Π.χ. αναμονές προς το "ρολόι" της ΔΕΗ στην εξωτερική περίφραξη του κτιρίου. Εδώ ο ίδιος ο χάλυβας που στο σκυρόδεμα παρουσιάζει θετική ηλεκτρολυτική τάση διαβρώνει τον "εαυτό" του που στο χώμα έχει αρνητική ηλεκτρολυτική τάση.
 Απαγορεύεται η απ ́ ευθείας σύνδεση υπόγειων παροχών κοινωφελών δικτύων, σωλήνων, κλπ. με τη θεμελιακή γείωση εφ' όσον αυτές είναι χαλύβδινες. Για τον παραπάνω λόγο είναι προφανές ότι ο χαλύβδινος σωλήνας θα διαβρώνεται με μεγάλη ταχύτητα. Το σωστό είναι η σύνδεση, όπου απαιτείται,


text:
να γίνεται μέσω σπινθηριστή αμέσως μετά την είσοδο του δικτύου εντός του κτιρίου ή εντός φρεατίου.
 Δεν συνδέουμε υπογείως θεμελιακές γειώσεις γειτονικών κτιρίων με χαλύβδινους αγωγούς παρά μόνο χάλκινους.
 Συμβατικές Γειώσεις (θαμμένες στο έδαφος)
 Δεν συνδέουμε ποτέ χαλύβδινα ηλεκτρόδια γείωσης με χάλκινο αγωγό ανεξάρτητα του εάν έχουμε λάβει μέτρα προστασίας για το σημείο σύνδεσής τους (διμεταλλικά, πίσσα, κλπ). Η σύνδεση αυτή μπορεί να γίνει μόνον εάν ο χάλκινος αγωγός είναι επικασσιτερωμένος ή μονωμένος με ηλεκτρομονωτικό υλικό πχ PVC και επί πλέον το σημείο σύνδεσης τοποθετηθεί μέσα σε φρεάτιο και προστατευτεί με θερμή πίσσα.
 Δεν πραγματοποιούμε ισοδυναμικές συνδέσεις γεφυρώνοντας άμεσα είτε στο έδαφος, είτε στο εσωτερικό κτιρίου,χάλκινα ηλεκτρόδια γείωσης με υπόγειους χαλύβδινους σωλήνες παροχών του κτιρίου (π.χ. φυσικό αέριο ή ύδρευση) ή το αντίθετο (χαλύβδινο ηλεκτρόδιο γείωσης με χάλκινους σωλήνες). Η ισοδυναμική αυτή σύνδεση πρέπει να γίνεται μόνον με τη χρήση σπινθηριστή.
 Δεν επιτρέπεται οι αγωγοί καθόδου ενός ΣΑΠ (Συστήματος Αντικεραυνικής Προστασίας) εφ' όσον καταλήγουν σε συμβατικό σύστημα γείωσης από χάλυβα, να εγκιβωτίζονται σε υποστηλώματα του κτιρίου.
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 8:59 π.μ.
 Ετικέτες ΓΕΙΩΣΕΙΣ
 Κουδούνια-Σειρήνες-Φαροσειρήνες τηλεφώνου
 Σε περιπτώσεις που θέλουμε να ενισχύσουμε τον ήχο κλήσης ενός τηλεφώνου ή να έχουμε και οπτική σήμανση, χρησιμοποιούμε τα κουδούνια, τις σειρήνες ή τις φαροσειρήνες τηλεφώνου με ρυθμιζόμενη ένταση ήχου (εσωτερικού και εξωτερικού χώρου).
 Κουδούνι τηλεφώνου με φως - Ανάβει φως στην κλήση ή κουδουνίζει με ηλεκτρονικό ήχο
 Το κουδούνι τηλεφώνου μπορεί να τοποθετηθεί δίπλα σε ένα τηλέφωνο αντίκα που χάλασε το κουδούνι του και δεν θέλετε να το αποχωριστείτε ή σε ένα χώρο που δεν έχει τηλεφωνική συσκευή αλλά διαθέτει πρίζα τηλεφώνου, οπότε συνδέοντάς το στην πρίζα θα ανάβει το φως ή θα κουδουνίζει.
 Αυτό το κουδούνι τηλεφώνου με δυνατότητα επιλογής να ανάβει φως κατά την κλήση είναι ιδανικό για όσους αντιμετωπίζουν πρόβλημα ακοής αφού έχει οπτική ένδειξη κλήσης, καθώς επίσης και για εργαστήρια, βιοτεχνίες, κ.λ.π.
 Με προέκταση καλωδίου μπορεί να λειτουργεί μακριά από την τηλεφωνική συσκευή στο σημείο που συνήθως εργάζεται - βρίσκεται ο χρήστης.
 Σειρήνες τηλεφώνου
 Η ηλεκτρονική σειρήνα τηλεφώνου συνδέεται στην γραμμή του Ο.Τ.Ε. παράλληλα με την τηλεφωνική συσκευή και παράγει ένα δυνατό ήχο κατά την διάρκεια της κλήσης.
 Βρίσκει χρήσεις σε θορυβώδεις χώρους όπου δεν είναι δυνατόν να ακουστεί ο συνηθισμένος ήχος κλήσης ενός κοινού τηλεφώνου όπως εργοστάσια,εργοτάξια, εργαστήρια, καφετέρειες κ.λ.π.
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 9:19 π.μ.
 Ετικέτες ΗΛΕΚΤΡΟΛΟΓΙΚΟ ΥΛΙΚΟ
 Τέλος εποχής για τις λάμπες αλογόνου από 1η Σεπτεμβρίου οι οποίες θα πάνε να συναντήσουν τις λάμπες πυράκτωσης που βρίσκονται από τον Σεπτέμβριο του 2012 στο χρονοντούλαπο της ιστορίας, σύμφωνα με ρεπορτάζ του news247.gr. Με σχετική κοινοτική οδηγία από την 1η Σεπτεμβρίου απαγορεύονται οι εισαγωγή και η παραγωγή για λάμπες αλογόνου στην Ευρωπαϊκή Ένωση.
 Οι καταστηματάρχες πώλησης λαμπτήρων ανέφεραν ότι για τους καταναλωτές που θέλουν να προμηθευτούν τα προϊόντα αυτά θα υπάρχει ένα μικρό ακόμη διάστημα ώσπου να εξαντληθούν τα αποθέματα που έχουν ήδη στα ράφια τους, οι χονδρέμποροι και οι προμηθευτές τους. Στην συνέχεια η προμήθεια τους θα είναι πιο δύσκολη καθώς αυτή θα μπορεί να γίνεται μόνο μέσα από


text:
εξειδικευμένα ηλεκτρονικά καταστήματα εκτός Ε.Ε..
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 10:24 π.μ.
 Τα πέντε αναπτυσσόμενα πράσινα επαγγέλματα
 Το κλίμα της γης αλλάζει συνεχώς διαμέσου των αιώνων. Με τα σημερινά δεδομένα οι επιστήμονες καταλήγουν πως ο πλανήτης βρίσκεται στην εποχή της υπερθέρμανσης. Αυτό που μπορούμε να πούμε με βεβαιότητα είναι πως πέραν των συνηθισμένων κλιματικών αλλαγών, η βασικότερη αιτία της μετατόπισης των καιρικών συνθηκών οφείλεται στον ανθρώπινο παράγοντα.
 Οι ενέργειες που γίνονται παγκόσμια για να αντιστραφούν τα δεδομένα αυτά επικεντρώνονται στην μείωση των εκπομπών του διοξειδίου του άνθρακα επιστρατεύοντας τις ανανεώσιμες πηγές ενέργειας.
 Η προσπάθεια αντιμετώπισης των νέων περιβαλλοντικών δεδομένων οδήγησε στην ανάγκη νέων τομέων εξειδίκευσης. Σύμφωνα με έκθεση του Διεθνή Οργανισμού για τις Ανανεώσιμες Πηγές Ενέργειας (IRENA) υπάρχουν 10,3 εκ. θέσεις εργασίας στον τομέα των ανανεώσιμων πηγών ενέργειας παγκοσμίως – αύξηση 5,3% από το 2017.
 Οι «πράσινες» θέσεις εργασίας που αυξάνουν συνεχώς την δημοτικότητα τους:
 Σύμφωνα με στοιχεία του LinkedIn το επάγγελμα του μηχανικού περιβάλλοντος βρίσκεται ανάμεσα στα δέκα κορυφαία του περασμένου έτους στις ΗΠΑ. Ένας μηχανικός περιβάλλοντος έχει διάφορες δεξιότητες, από την διαχείριση των καταιγίδων, την διαχείριση των επικίνδυνων αποβλήτων, μέχρι και την διαχείριση της κυκλοφορίας.
 Οι περιβαλλοντικοί μηχανικοί εργάζονται για τη βελτίωση της ανακύκλωσης, της διάθεσης απορριμμάτων, της δημόσιας υγείας και του ελέγχου της ρύπανσης σε νερό και αέρα. Σύμφωνα με την ιστοσελίδα collegegrad.com, ο μέσος ετήσιος μισθός ενός μηχανικού περιβάλλοντος αγγίζει τα 84.890 δολάρια.
 Οι ανεμογεννήτριες έχουν αναπτυχθεί σε ολόκληρο τον κόσμο καθώς οι εταιρείες προσπαθούν να εκμεταλλευτούν την αιολική ενέργεια. Η βιομηχανία ανέμου πρόσθεσε πάνω από 52 gigawatts (GW) αιολικής ενέργειας το 2017, σύμφωνα με πρόσφατη έκθεση του Παγκόσμιου Συμβουλίου Αιολικής Ενέργειας (GWEC).
 Η ανάπτυξη αυτή έχει αυξήσει κατακόρυφα την ζήτηση επαγγελματιών που ασχολούνται με την κατασκευή και την συντήρηση των στροβίλων. Το Αμερικανικό Γραφείο Στατιστικής Εργασίας (BLS) ανέφερε ότι ο μέσος ετήσιος μισθός για τεχνικούς ανεμογεννητριών έφτασε τις 53.880 δολάρια για το Μάιο του 2017.
 Η ευαισθητοποίηση του περιβάλλοντος και η διαμόρφωση της αποτελεί ένα από τους κυριότερους ρόλους του περιβαλλοντικού επιστήμονα. Η ζήτηση για το επάγγελμα αυτό στο Ηνωμένο βασίλειο έχει αυξηθεί τα τελευταία χρόνια κατά 157%.
 Οι περιβαλλοντικοί επιστήμονες αναμένεται να υπολογίσουν τις περιβαλλοντικές επιπτώσεις και να αναπτύξουν συστήματα για να τις αντιμετωπίσουν. Το BLS έχει εκτιμήσει ότι οι προοπτικές απασχόλησης του επαγγέλματος θα αυξηθούν σε ποσοστό 11% μεταξύ του 2016 και του 2026.
 Στο Ηνωμένο Βασίλειο η ανάγκη για εργοδότηση εργατών ανακύκλωσης έχει τριπλασιαστεί τα τελευταία τρία χρόνια αποδεικνύοντας πως ο διαχωρισμός των σκουπιδιών έχει γίνει μέρος της ζωής μας.
 Οι εργάτες αμείβονται με μέσο μισθό περίπου £ 7.89 ($ 10.05) ανά ώρα. Η ίδια έκθεση υποδηλώνει ότι όσοι κάνουν την εργασία αυτή συνήθως παραμένουν για λιγότερο από ένα έτος.
 Οι ηλιακοί φωτοβολταϊκοί πίνακες μετατρέπουν το φως του ήλιου σε ηλεκτρικό ρεύμα. Ανάλογα με τους νόμους της πολιτείας, οι ηλιακοί συλλέκτες μπορούν να συνδεθούν στο ηλεκτρικό δίκτυο.
 Σύμφωνα με την BLS, η απασχόληση των εργατών που εγκαθιστούν ηλιακά φωτοβολταϊκά αναμένεται να αυξηθεί κατά 105% από το 2016 έως το 2026, πολύ πιο γρήγορα από τον μέσο όρο για όλα


text:
τα επαγγέλματα. Το 2017, ο μέσος μισθός για κάποιον που εργάζεται στο επάγγελμα αυτό στις Η.Π.Α. έφτασε τα $ 49.010.
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 9:28 π.μ.
 ΣΥΝΥΠΑΡΞΗ ΓΕΙΩΣΕΩΝ ΤΤ ΚΑΙ ΤΝ
 Η συσκευή Α είναι συνδεδεμένη αποκλειστικά με άμεση γείωση (ΤΤ) αντίστασης RS. H συσκευή Β είναι συνδεδεμένη σε ουδετερογειωμένο σύστημα (TN) με αντίσταση γείωσης RB.
 Αν RB > RS και ένας αγωγός φάσης ακουμπήσει το κέλυφος της συσκευής Α, οδηγώντας το ρεύμα σφάλματος στη Γη μέσω της Rs, αυτό το υψηλό ρεύμα σφάλματος θα περάσει αναγκαστικά, μέσω Γης, και από την RB μέχρι να φτάσει στον ουδέτερο κόμβο του μετασχηματιστή.
 Αυτό θα έχει ως συνέπεια την, υψηλότερη από το αναμενόμενο, ανύψωση της τάσης του ουδετέρου και του αγωγού PE του TN συστήματος, για όσο διαρκεί το σφάλμα.
 Κατά την διάρκεια του σφάλματος, ακόμα κι αν η τάση επαφής UA στο κέλυφος της Α συσκευής είναι κάτω των 50V, αφού RB >> RS τότε η αντίστοιχη τάση UB στο κέλυφος της συσκευής Β (και στο κέλυφος όλων των άλλων ουδετερογειωμένων συσκευών του συστήματος) θα είναι μεγαλύτερη (από την UA).
 Όμως, όταν όλες οι διαφορετικές γειώσεις είναι συνδεδεμένες ισοδυναμικά (σύνδεση σε ισοδυναμική μπάρα και όχι διάσπαρτα μέσω των αγωγών PE της εγκατάστασης), το όποιο ρεύμα σφάλματος σε ένα σύστημα ΤΝ, θα προτιμήσει την οδό απ' ευθείας προς τον ουδέτερο του υποσταθμού. Τώρα πια η διάφορα μεταξύ RB και RS δεν προκαλεί πρόβλημα αφού είναι παράλληλα συνδεδεμένες και δρουν συμπληρωματικά η μια προς την άλλη για την συνολική γείωση του συστήματος.
 Άρα συνολικά θα έχουμε:
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 4:14 π.μ.
 Υποθαλάσσιο καλώδιο οπτικών ινών από Ισραήλ, Κύπρο, Ελλάδα στην Ισπανία
 Υποθαλάσσιο καλώδιο οπτικών ινών, το Quantum Cable, μήκους 7.700 χιλιομέτρων, θα περάσει από τα στενά του Γιβραλτάρ, δήλωσε στο ΚΥΠΕ ο διευθυντής της εταιρείας, Νάσος Κτωρίδης, ο οποίος εξασφάλισε τη στήριξη του πρωθυπουργού του Γιβραλτάρ, Φαμπιάν Πικάρντο, στο έργο.
 Το συνολικό κόστος του έργου ανέρχεται στα 200 εκατ. δολάρια και το αναλαμβάνει η εταιρεία Quantum.
 Αναρτήθηκε από Ηλεκτρολόγοι 1ης ΕΠΑΣ ΟΑΕΔ ΘΕΣ/ΝΙΚΗΣ στις 3:31 π.μ.
 Τα νέα αιολικά και φωτοβολταϊκά πάρκα φθηνότερα απ...
 Στο χείλος του γκρεμού η άλλοτε κραταιά General El...


text:
ΕΠΙΔΟΜΑ ΑΝΕΡΓΙΑΣ ΑΠΟ ΟΑΕΔ. Ειδικό εποχικό επίδομα ΟΑΕΔ
 HomeΝέα ΕΠΙΔΟΜΑ ΑΝΕΡΓΙΑΣ ΑΠΟ ΟΑΕΔ. Ειδικό εποχικό επίδομα ΟΑΕΔ : Ποιοί το δικαιούνται, τι πρέπει να γνωρίζετε ΕΠΙΔΟΜΑ ΑΝΕΡΓΙΑΣ ΑΠΟ ΟΑΕΔ. Ειδικό εποχικό επίδομα ΟΑΕΔ : Ποιοί το δικαιούνται, τι πρέπει να γνωρίζετε 11 /10/2016
 Ειδικό εποχικό επίδομα ΟΑΕΔ : Ποιοί το δικαιούνται, τι πρέπει να γνωρίζετε
 ΟΑΕΔ: 100% επιδότηση έως 20.000 ευρώ για την δημιουργία επιχειρήσεως
 Από την Δευτέρα 10 Οκτωβρίου 2016 και ώρα 00:01 ξεκινάει η υποβολή των ηλεκτρονικών αιτήσεων στον ΟΑΕΔ από τους δικαιούχους, για την καταβολή του ειδικού εποχικού βοηθήματος έτους 2016. Ξεκινά την Δευτέρα 10 Οκτωβρίου 2016 και ώρα 00:01 η υποβολή των ηλεκτρονικών αιτήσεων στον ΟΑΕΔ από τους δικαιούχους, για την καταβολή του ειδικού εποχικού βοηθήματος έτους 2016. Οι δικαιούχοι μπορούν να υποβάλουν τις αιτήσεις τους ηλεκτρονικά, είτε στα Κέντρα Προώθησης Απασχόλησης (ΚΠΑ2) του ΟΑΕΔ, είτε μέσω οποιουδήποτε άλλου χώρου ηλεκτρονικής πρόσβασης, είτε μέσω των Κέντρων Εξυπηρέτησης Πολιτών (ΚΕΠ). Η διαδικασία θα ολοκληρωθεί την 30η Νοεμβρίου 2015 και ώρα 15:00, για όσους υποβάλουν αίτηση μέσω των ΚΠΑ 2 και των ΚΕΠ και ώρα 23:59 για όσους υποβάλουν αίτηση με ηλεκτρονικό τρόπο. Η δε παραλαβή των δικαιολογητικών θα ολοκληρωθεί την επομένη μέρα (1/12/2016).
 3 ΠΡΟΓΡΑΜΜΑΤΑ ΕΣΠΑ ΓΙΑ ΔΗΜΟΥΣ ΚΑΙ ΠΕΡΙΦΕΡΕΙΕΣ → ← Σύσταση του Ταμείου Κοινωνικής Οικονομίας. ΑΠΟ ΤΟΝ ΝΟΜΟ ΤΗΣ ΚΟΙΝΩΝΙΚΗΣ ΟΙΚΟΝΟΜΙΑΣ ΠΟΥ ΣΥΖΗΤΕΊΤΑΙ ΣΗΜΕΡΑ ΣΤΗΝ ΒΟΥΛΗ Select LanguageAfrikaansAlbanianArabicArmenianAzerbaijaniBasqueBelarusianBulgarianCatalanChinese (Simplified)Chinese (Traditional)CroatianCzechDanishDutchEnglishEstonianFilipinoFinnishFrenchGalicianGeorgianGermanGreekHaitian CreoleHebrewHindiHungarianIcelandicIndonesianIrishItalianJapaneseKoreanLatvianLithuanianMacedonianMalayMalteseNorwegianPersianPolishPortugueseRomanianRussianSerbianSlovakSlovenianSpanishSwahiliSwedishThaiTurkishUkrainianUrduVietnameseWelshYiddish


text:
Πληρωμή με ΑΕΔ [Archive] - Lexilogia Forums
 Lexilogia Forums > The Professional Translator > Succeeding as a Translator > Πληρωμή με ΑΕΔ
 View Full Version : Πληρωμή με ΑΕΔ
 Έχω μια συγκεκριμένη ερώτηση. Είχα κάνει έναρξη επαγγέλματος στο τέλος του 2008 και είχα γραφτεί στο ΙΚΑ ως μεταφραστής-υποτιτλιστής. Έκοβα αποδείξεις ως τώρα. Έχω όμως κάποιους μήνες που έχω ξεκινήσει πλήρες ωράριο σε Κέντρο Ξένων Γλωσσών και αποφάσισα να ελαττώσω τις μεταφραστικές δουλειές. Θέλω να κάνω διακοπή εργασιών. Εάν η εταιρεία, με την οποία συνεργάζομαι ακόμα, δεχτεί να με πληρώνει από 'δώ και στο εξής με ΑΕΔ για τις όποιες δουλειές κάνω, θα μπορώ να πληρωθώ έτσι; Είχα ακούσει ότι δεν μπορείς να πληρωθείς με ΑΕΔ αν είσαι και στο ΙΚΑ με την ίδια ειδικότητα (του μεταφραστή δηλαδή). Αν κάνω διακοπή εργασιών πριν πληρωθώ, το ΙΚΑ θα ενημερωθεί ότι είμαι πλέον εκεί γραμμένος μόνο ως καθηγητής και όχι ως μεταφραστής, προκειμένου να μπορώ να πληρωθώ; Ευχαριστώ!
 Καλύτερα να πας από το ΙΚΑ και να ρωτήσεις. Μην περιμένεις να ενημερωθούν αυτομάτως. Έχω μια άλλη απορία, ωστόσο: γιατί δεν γράφτηκες στον ΟΑΕΕ; Αν εγγραφείς στον ΟΑΕΕ και είσαι παράλληλα και στο ΙΚΑ, μπορείς να πάρεις απαλλαγή από τις εισφορές προς ΟΑΕΕ, και να έχεις παράλληλα και μπλοκάκι.
 Δε θέλω πια να έχω μπλοκάκι. Οι δουλειές που θα αναλαμβάνω πλέον στη μετάφραση είναι συγκεκριμένες και σίγουρα δε θα ξεπερνούν το όριο των 4000-5000 ευρώ, που είναι το όριο της ΑΕΔ το χρόνο.
 Και πληρώνεις και επιπλέον φόρο, έτσι δεν είναι;
 Κοίτα επίσης τις προϋποθέσεις (http://reviews.in.gr/finance/forologia/article/?aid=1231059465)για να σου εκδώσουν ΑΕΔ:
 Σε κάθε περίπτωση η απόδειξη δαπάνης εκδίδεται αθεώρητη, σύμφωνα με τις διατάξεις του άρθρου 19 του Κ.Β.Σ.
 Δεν νομίζω ότι θεωρείται περιστασιακή η εργασία που περιγράφεις. Συγγνώμη, νόμιζα ότι θα σε πλήρωναν με ΑΕΔ στο κέντρο ξένων γλωσσών. Δηλαδή, ήσουν στο ΙΚΑ και θα είσαι στο ΙΚΑ, από τη μόνιμη δουλειά σου;
 Είναι περιστασιακή, Αλεξάνδρα, αν σκεφτείς ότι έχω κρατήσει επαφή μόνο με μία εταιρεία, η οποία μου δίνει δουλειά τέσσερις με πέντε φορές το χρόνο (μαζεμένη δουλειά), αλλά οι πληρωμές βγαίνουν καιρό μετά και δεν ξεπερνούν τα 1000 ευρώ ετησίως. Δε με συμφέρει να έχω μπλοκ γι' αυτό.
 Ναι, το κατάλαβα εκ των υστέρων ότι μιλούσες για τις μεταφράσεις, όχι για τα μαθήματα. Δηλαδή, τώρα θα είσαι ασφαλισμένος στο ΙΚΑ ως μισθωτός;
 Έχω πολλές απορίες, αλλά για αρχή: όταν είχες μπλοκάκι στο ΙΚΑ, πλήρωνες εσύ τις εισφορές σου;
 Λοιπόν, ας τα πάρουμε απ' την αρχή. Έκανα έναρξη επαγγέλματος ως μεταφραστής αλλά εγγράφηκα στο ΙΚΑ, καθώς υπήρχε μια ρύθμιση για τους μεταφραστές οπτικοακουστικών να μπορούν να εγγράφονται στο ΙΚΑ. Τώρα νομίζω πως δε χρειάζεται να είσαι υποτιτλιστής για να γραφτείς στο ΙΚΑ. Κάθε φορά που πληρωνόμουν, μου κρατούσαν το φόρο και το 12,22 του ΙΚΑ. Το υπόλοιπο το πλήρωναν αυτοί. Φέτος όμως εγώ ξεκίνησα με πλήρες ωράριο δουλειά σε ΚΞΓ και εγγράφηκα στο ΙΚΑ με δεύτερη ειδικότητα. Επειδή ξέρω ότι δεν μπορεί να πληρωθεί κάποιος με ΑΕΔ αν είναι και στο ΤΕΒΕ ή το ΙΚΑ με την ίδια ειδικότητα για την οποία πληρώνεται με ΑΕΔ,


text:
θα μπορώ εγώ να το κάνω εάν κάνω διακοπή εργασιών; Είναι λίγο περίπλοκο...
 Γιατί δεν κρατάς το μπλοκάκι στο ΙΚΑ, αν μπορείς (που δεν το ξέρω, βέβαια); Λογικά, οι ασφαλιστικές εισφορές σου θα συμψηφίζονται με τις εισφορές σου από την άλλη σου δραστηριότητα.
 Πέραν αυτού, νομίζω ότι αυτό που ρωτάς είναι πολύ εξειδικευμένο, και θα ήταν καλύτερα να πας να ρωτήσεις στο ΙΚΑ σχετικά με το μπλοκάκι, και στην Εφορία ή σε έναν λογιστή για τα των αποδείξεων.
 Εννοείται πως θα ρωτήσω, απλώς κάνω και μια κουβέντα εδώ μήπως κάποιος έχει ζήσει κάτι παρόμοιο. Ευχαριστώ.


text:
ΑΣΕΠ: Τελευταία προθεσμία σήμερα Δευτέρα για 8.933 νέες προσλήψεις | Ολύμπιο Βήμα
 Δευτέρα 21 Οκτ 2019 19:17
 ΦΩΤΟ: Τα εγκαίνια της έκθεσης του Ιωάννη Α. Παπαδόπουλου.
 «Μάθαινε τα παλιά να ξέρεις τα καινούρια»
 ΑΣΕΠ 6Κ/2019: Ξεκινησαν οι αιτήσεις για 75 μόνιμες θέσεις στην ΑΑΔΕ
 Εκπτώσεις : Πλησιάζουν «Black Friday» και «Cyber Monday»
 Γ.Ν. Κατερίνης:"Πρόβλημα λειτουργίας του Μαιευτικού – Γυναικολογικού τμήματος, μετά την αιφνίδια παραίτηση και των άλλων δύο Επικουρικών ιατρών του τμήματος"
 ΒΗΜΑ...τίζοντας: Τα εγκαίνια του νέου Κτιρίου Υπηρεσιών της Περιφέρειας Κεντρικής Μακεδονίας
 ΒΗΜΑ...τίζοντας: Τον προστάτη τους Άγιο Αρτέμιο τίμησαν χθες οι αστυνομικοί
 ΒΗΜΑ...τίζοντας: Μια εξαιρετική δράση για τον Καρκίνο
 3ο Τοπικό Σεμινάριο του Προγράμματος “Nautilius” στην ΠΙΕΡΙΑ
 Δήμος Κατερίνης: Σε εξέλιξη οι παρεμβάσεις ανάπλασης 8 κοινόχρηστων χώρων & χώρων Πρασίνου
 19ο ΦΕΣΤΙΒΑΛ ΕΛΛΗΝΙΣΜΟΥ ΡΟΥΜΑΝΙΑΣ ΣΤΗΝ ΠΙΕΡΙΑ
 Αρχική >Ιστολόγια >Το ιστολόγιο του/της fotistz >ΑΣΕΠ: Τελευταία προθεσμία σήμερα Δευτέρα για 8.933 νέες προσλήψεις
 ΑΣΕΠ: Τελευταία προθεσμία σήμερα Δευτέρα για 8.933 νέες προσλήψεις
 Κοινωφελής εργασία – ΟΑΕΔ: Από την Παρασκευή 8 Μαρτίου έχει ξεκινήσει η ηλεκτρονική υποβολή αιτήσεων στο oaed.gr.
 Η προθεσμία για τις αιτήσεις στον ΟΑΕΔ εκπνέει την Δευτέρα 18 Μαρτίου, ενώ το πρόγραμμα θα καλύψει 8.933 ανέργους του ΟΑΕΔ, με 8μηνη πλήρη απασχόληση. Η υποβολή των αιτήσεων γίνεται αποκλειστικά με ηλεκτρονικό τρόπο στην ιστοσελίδα του Οργανισμού στο πεδίο υποβολής ηλεκτρονικής αίτησης, από χρήστες πιστοποιημένους στις Ηλεκτρονικές Υπηρεσίες της Διαδικτυακής πύλης του ΟΑΕΔ.
 Οι ενδιαφερόμενοι μπορούν να επιλέξουν μία μόνο ειδικότητα τοποθέτησης από τις αναφερόμενες στη σχετική λίστα και έως τρεις Υπηρεσίες τοποθέτησης.
 Πώς θα συμπληρώσετε την αίτηση
 Αποκλειστικά με ηλεκτρονικό τρόπο, και ως πιστοποιημένοι χρήστες των ηλεκτρονικών υπηρεσιών της διαδικτυακής πύλης του Ο.Α.Ε.Δ., με τη χρήση των κωδικών πρόσβασης (Ονομασία Χρήστη και Συνθηματικό), την ειδική «ΑΙΤΗΣΗ
 ΣΥΜΜΕΤΟΧΗΣ ΣΤΗ ΔΙΑΔΙΚΑΣΙΑ ΚΑΤΑΡΤΙΣΗΣ ΤΟΥ ΠΙΝΑΚΑ ΚΑΤΑΤΑΞΗΣ ΑΝΕΡΓΩΝ ΓΙΑ ΤΗΝ ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ
 ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ ΣΥΜΠΕΡΙΛΑΜΒΑΝΟΜΕΝΗΣ
 ΚΑΙ ΤΗΣ ΚΑΤΑΡΤΙΣΗΣ, ΣΕ ΠΕΝΗΝΤΑ ΕΞΙ (56) ΔΗΜΟΥΣ ΚΑΙ ΤΡΙΑΝΤΑ ΕΠΤΑ (37) ΥΠΗΡΕΣΙΕΣ ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ / ΦΟΡΕΙΣ ΔΙΑΧΕΙΡΙΣΗΣ ΠΡΟΣΤΑΤΕΥΟΜΕΝΩΝ ΠΕΡΙΟΧΩΝ”, η οποία είναι αναρτημένη στην ιστοσελίδα του Οργανισμού (www.oaed.gr) και να επιλέξουν μία (1) μόνο ειδικότητα τοποθέτησης από τις αναφερόμενες στη σχετική λίστα του Παραρτήματος Ι και μέχρι τρεις (3) Υπηρεσίες Τοποθέτησης.
 1) Υποβολή αίτησης με τρόπο διαφορετικό από αυτόν, που ορίζεται ρητά στην παρούσα πρόσκληση συνεπάγεται τον αποκλεισμό του ανέργου από τη διαδικασία κατάρτισης του Πίνακα Κατάταξης Ανέργων και, κατά συνέπεια, από τη διαδικασία τοποθετήσεων,
 που υλοποιείται βάσει αυτού.
 2) Οι ηλεκτρονικές αιτήσεις των ενδιαφερομένων δεν υποβάλλονται μέσω των Υπηρεσιών (ΚΠΑ2) του Οργανισμού.
 Στην περίπτωση που η γνωμάτευση ΚΕΠΑ α) έχει λήξει και έχει παρέλθει τρίμηνο από τη λήξη ισχύος της και β) δεν έχει υποβληθεί αίτηση για νέα γνωμάτευση ή αίτηση επανεξέτασης στην αρμόδια Επιτροπή, τότε οι ωφελούμενοι θα διαγράφονται από το
 μητρώο ανέργων ΑμεΑ του Οργανισμού από την ημερομηνία λήξης ισχύος της, η εγγραφή τους θα μεταφέρεται στο γενικό μητρώο ανέργων και δεν θα μοριοδοτούνται με το κριτήριο «ΑΝΑΠΗΡΙΑ ΩΦΕΛΟΥΜΕΝΟΥ ΣΕ ΠΟΣΟΣΤΟ 50% ΚΑΙ ΑΝΩ».
 3) Οι άνεργοι έχουν δικαίωμα να υποβάλουν μία (1) ηλεκτρονική αίτηση συμμετοχής και να επιλέξουν μία (1) μόνο ειδικότητα τοποθέτησης από τις αναφερόμενες στη σχετική


text:
λίστα του Παραρτήματος Ι και από μία (1) μέχρι τρεις (3) Υπηρεσίες Τοποθέτησης ή/και Επιβλέποντες Φορείς, ως πιστοποιημένοι χρήστες στις ηλεκτρονικές υπηρεσίες της διαδικτυακής πύλης του Ο.Α.Ε.Δ., εισάγοντας τους κωδικούς πρόσβασης σε αυτή (Ονομασία Χρήστη και Συνθηματικό).
 Επίσης στην ενότητα «Στοιχεία Επικοινωνίας», δηλώνουν υποχρεωτικά τον αριθμό τηλεφώνου και τη διεύθυνση ηλεκτρονικού ταχυδρομείου, εφόσον υπάρχει, τα οποία είναι απαραίτητα για την έγκυρη και έγκαιρη επικοινωνία τους με την Υπηρεσία (ΚΠΑ2).
 4) Η ηλεκτρονική αίτηση υποβάλλεται μέσα στην προθεσμία που ορίζεται ρητά στην παρούσα πρόσκληση, και συγκεκριμένα από (08/03/2019) και ώρα 12η μεσημβρινή έως και (18/03/2019) και ώρα 12η μεσημβρινή. Το εμπρόθεσμο της ηλεκτρονικής αίτησης
 κρίνεται με βάση την ημερομηνία και την ώρα της ηλεκτρονικής αποστολής της στον Ο.Α.Ε.Δ. Μετά τη λήξη της προθεσμίας δεν είναι δυνατή η υποβολή αιτήσεων.
 5)Η ηλεκτρονική αίτηση επέχει θέση υπεύθυνης δήλωσης σύμφωνα με το άρθρο 8
 του Ν.1599/1986 όσον αφορά στα στοιχεία, που περιλαμβάνονται και αναφέρονται σε αυτήν. Η ανακρίβεια των στοιχείων, που δηλώνονται από τον άνεργο στην ηλεκτρονική αίτηση επισύρει τις προβλεπόμενες ποινικές και διοικητικές κυρώσεις. Σε κάθε περίπτωση ο υποψήφιος φέρει την αποκλειστική ευθύνη για την ακρίβεια και την ορθότητα των δηλούμενων μηνών ανεργίας. Η ανακρίβεια των δηλουμένων επιφέρει τον αποκλεισμό του ανέργου και σε περίπτωση τοποθέτησης, αυτή ανακαλείται.
 Δικαίωμα συμμετοχής στη διαδικασία υποβολής αιτήσεων, έχουν μόνο οι εγγεγραμμένοι άνεργοι στα μητρώα ανέργων του ΟΑΕΔ και ανήκουν σε μία τουλάχιστον από τις παρακάτω κατηγορίες:
 – εγγεγραμμένοι άνεργοι στα μητρώα ανέργων του ΟΑΕΔ
 – μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ
 – μέλη μονογονεϊκών οικογενειών στις οποίες δεν εργάζεται κανείς εγγεγραμμένοι μακροχρόνια άνεργοι στα μητρώα ανέργων του ΟΑΕΔ
 – άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων του ΟΑΕΔ, για την κάλυψη θέσεων με βάση τα τυπικά τους προσόντα,
 – εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών
 – εγγεγραμμένοι στα μητρώα ανέργων ΑμεΑ του ΟΑΕΔ,
 – εγγεγραμμένοι άνεργοι στα μητρώα ανέργων του ΟΑΕΔ, δικαιούχοι του «Κοινωνικού Εισοδήματος Αλληλεγγύης» (ΚΕΑ).
 Οι άνεργοι, που υποβάλλουν ηλεκτρονική αίτηση συμμετοχής κατατάσσονται σε Προσωρινό Πίνακα Κατάταξης Ανέργων, με βάση τα ακόλουθα αντικειμενικά κριτήρια, μέσω μοριοδότησης:
 – Χρονικό διάστημα συνεχόμενης εγγεγραμμένης ανεργίας ωφελουμένου, με ανώτατο όριο τους 60 μήνες, το οποίο διπλασιάζεται για τους ανέργους αρχηγούς μονογονεϊκών οικογενειών
 – Χρονικό διάστημα συνεχόμενης εγγεγραμμένης ανεργίας του/της συζύγου των ανέργων, με ανώτατο όριο τους 60 μήνες
 – Αναπηρία ωφελούμενου σε ποσοστό 50% και άνω
 – Ετήσιο εισόδημα ατομικό ή οικογενειακό
 – Αριθμός ανήλικων τέκνων
 – Γονέας προστατευόμενου ή προστατευόμενων τέκνων ΑΜΕΑ, ανηλίκων ή και ενηλίκων, με ποσοστό αναπηρίας 67% και άνω
 – Εντοπιότητα, βάσει της έδρας της μόνιμης κατοικίας του ωφελούμενου
 – Δικαιούχοι του «Κοινωνικού Εισοδήματος Αλληλεγγύης» (ΚΕΑ)
 – Ωφελούμενοι που δεν είχαν τοποθετηθεί σε ολοκληρωμένες ή υπό υλοποίηση εθνικές και συγχρηματοδοτούμενες δράσεις «ΠΡΟΩΘΗΣΗΣ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ».
 ΟΑΕΔ εργασία Θέσεις εργασίας
 11 νέα προγράμματα για 88.500 ανέργους - 31.500 εκ των θέσε...
 ΟΑΕΔ: Νέα κοινωφελής εργασίας στους δήμους για 30.000 ανέργ...
 Γυναίκα για Πρόεδρος της Δημοκρατίας;
 Όλα τα σενάρια και τα


text:
Δυτική Ελλάδα - Αγρίνιο Online 24ωρη ενημέρωση: Οκτωβρίου 2010
 1. Συνελήφθη πρωινές ώρες της 29-10-2010 στην ευρύτερη περιοχή του Δήμου Ινάχου (Εμπεσός) 53χρονος ημεδαπός διότι κατελήφθη από αστυνομικούς της Υποδ/νσης Ασφάλειας Αγρινίου να κατέχει παράνομα εντός της οικίας του :α) Δύο (2) πιστόλια μετά γεμιστήρων διαμετρήματος 9mmβ) Ένα (1) πιστόλι μετά γεμιστήρος διαμετρήματος 6.35mmγ) Ένα (1) περίστροφο διαμετρήματος 32 mmδ) Ένα (1) περίστροφο κρότου λάμψηςε) Ένα πιστόλι φωτοβολίδωνστ) Ένα πολεμικό τυφέκιο MAUSER γερμανικής προέλευσηςζ) Δύο (2) μονόκανα κυνηγετικά όπλαη) Χίλια οχτακόσια δύο (1802) φυσίγγια διαφόρων διαμετρημάτωνθ) Σαράντα τέσσερις (44) κάλυκες φυσιγγίων πολεμικού τυφεκίουι) Τριακόσιες ογδόντα εννιά (389) κροτίδες ́ ́MEFISTO ́ ́ια)Ένα (1) περιτύλιγμα αλουμινόχαρτου περιέχων ακατέργαστη ινδική κάνναβη βάρους (1,4) γρ.Ναρκωτική ουσία – όπλα – φυσίγγια – κάλυκες κατασχέθηκαν. Συλληφθείς δράστης με σχηματισθείσα σε βάρος του δικογραφία οδηγήθηκε κ. Εισαγγελέα Πλημ/κων Αγρινίου . Ενεργείται προανάκριση από την Υποδ/νση Ασφαλείας Αγρινίου.2. Την 29-10-2010 και περί ώρα 11.45 ́στην ευρύτερη περιοχή του Δήμου Αγρινίου συνελήφθη από Αστυνομικούς του Τμήματος Δίωξης Ναρκωτικών Αγρινίου 27χρονος ημεδαπός ο οποίος κατείχε μία (1) νάυλον συσκευασία περιέχουσα ηρωίνη βάρους δεκατεσσάρων (14) γραμ.Ναρκωτική ουσία κατασχέθηκε. Συλληφθείς δράστης με σχηματισθείσα σε βάρος του δικογραφία οδηγήθηκε κ. Εισαγγελέα Πλημ/κων Αγρινίου3. Την 29-10-2010 και περί ώρα 12.00 στην 63 χ/θ Αντιρρίου – Ιωαννίνων ( Δ-ση Ερμίτσας) από αστυνομικούς μικτού συνεργείου της Α.Δ. Ακαρνανίας συνελήφθη 25 χρονος ημεδαπός διότι κατείχε δύο (2) δισκία του ναρκωτικού φαρμάκου ́ ́Βουπρενορφίνη ́ ́ , ένα (1) αναισθητικό σπρέι και μία (1) πτυσσόμενη μεταλλική ράβδο.Κατασχέθηκαν ναρκωτική ουσία – λοιπά αντικείμενα. Συλληφθείς δράστης με σχηματισθείσα σε βάρος του δικογραφία οδηγήθηκε κ. Εισαγγελέα Πλημ/κων Αγρινίου. Ενεργείται προανάκριση από το Τ.Δ.Ν. Αγρινίου.4. Την 29-10-2010 και περί ώρα 12.00 Αστυνομικοί του Τμήματος Δίωξης Ναρκωτικών Αγρινίου στα πλαίσια εκτέλεσης σχετικών διαταγών για εξερεύνηση περιοχών προς ανεύρεση αυτοφυών φυτών κάνναβης εντόπισαν σε αγροτική περιοχή του Δήμου Νεάπολης Αιτ/νίας είκοσι πέντε (25) φυτά κάνναβης ύψους έως δύο (2) μέτρα .Φυτά εκριζώθηκαν - κατασχέθηκαν . Ενεργείται προανάκριση από το Τμήμα Δίωξης Ναρκωτικών Αγρινίου.
 Έναρξη έκθεσης φωτογραφίας "Ο ΑΕΝΑΟΣ ΚΥΚΛΟΣ ΤΗΣ ΕΡΓΑΣΙΑΣ"
 Την Κυριακή 31 Οκτωβρίου στις 7.30 το βράδυ ανοίγει τις πύλες της η νέα έκθεση φωτογραφίας, που φιλοξενεί στις αίθουσες της Πινακοθήκης του το Κέντρο Λόγου και Τέχνης "Διέξοδος" στην Ιερή Πόλη του Μεσολογγίου.Πρόκειται για μια έκθεση σαράντα μεγάλων διαστάσεων έγχρωμων και ασπρόμαυρων φωτογραφιών σε καμβά, με τον τίτλο "Ο αέναος κύκλος της εργασίας" των Σπύρου Μαρκογιάννη, Βασίλη Βαρσακέλη και Στέλιου Φιλίππου, που παρουσιάζουν τα επαγγέλματα που χάνονται καθώς και αυτά που προσπαθούν πεισματικά να επιβιώσουν μέσα στον κλοιό της τεχνολογικής εξέλιξης της κοινωνίας.Για την έκθεση δεν απεστάλησαν ατομικές προσκλήσεις και η είσοδος θα είναι ελεύθερη στο κοινό.Η έκθεση θα λειτουργεί καθημερινά (εκτός Δευτέρας και Τρίτης) και θα διαρκέσει έως την Κυριακή 13 Νοεμβρίου με ώρες λειτουργίας από τις 10.30 το πρωί έως τη 1 το μεσημέρι και από τις 6 το απόγευμα έως τις 8.30 το βράδυ.
 1. Την 28-10-2010 και περί ώρα 17.00 στο χωριό παλαιός Σταθάς του Δήμου Ινάχου (Εμπεσός) , 4χρονος ημεδαπός διέλαθε της προσοχής των γονέων του και κατέπεσε εντός πρόχειρης αφύλακτης δεξαμενής ύδατος με αποτέλεσμα τον


text:
πνιγμό του .- Θανών μεταφέρθηκε στο Π.Γ.Ν.. Πατρών για διενέργεια νεκροψίας – νεκροτομής . Γονείς ανηλίκου συνελήφθησαν πλην όρων αφέθηκαν ελεύθεροι με προφορική εντολή κ. Εισαγγελέα Πλημ/κων Αγρινίου . Ενεργείται προανάκριση από το Αστυνομικό Τμήμα Εμπεσού.2. Την 25-10-2010 και περί ώρα 22.20 στο Αγρίνιο και επί της οδού Ζαχαρία Παπαντωνίου δύο (2) ημεδαποί ηλικίας δέκα έξι (16) και δέκα επτά (17) ετών , αναρριχήθηκαν σε μπαλκόνι διαμερίσματος πρώτου ορόφου , με σκοπό να εισέλθουν εντός αυτού πλην όμως έγιαναν αντιληπτοί από ενοίκους και συνελήφθησαν από Αστυνομικούς της ομάδας ΔΙ.ΑΣ.- Συλληφθέντες δράστες αφέθηκαν ελεύθεροι με προφορική εντολή κ. Εισαγγελέα Πλημ/κων Αγρινίου . Ενεργείται προανάκριση από την Υποδ/νση Ασφαλείας Αγρινίου.
 Κοινή ανακοίνωση του Υπουργ. Εσωτερικών, Αποκέντρωσης και Ηλεκτρονικής Διακυβέρνησης και του Υπουργείου Οικονομικών σχετικά με την εκλογική αποζημίωση
 Υπογράφτηκαν οι Κοινές Υπουργικές Αποφάσεις (ΚΥΑ), από τον Υπουργό Εσωτερικών, Αποκέντρωσης και Ηλεκτρονικής Διακυβέρνησης, Γιάννη Ραγκούση και τον Υπουργό Οικονομικών, Γιώργο Παπακωνσταντίνου, για την εκλογική αποζημίωση των αντιπροσώπων της δικαστικής αρχής και των λοιπών κατηγοριών δικαιούχων στις προσεχείς εκλογές στις 7 Νοεμβρίου και τυχόν επαναληπτικής ψηφοφορίας στις 14 Νοεμβρίου.Η αποζημίωση που θα λάβουν οι δικαιούχοι είναι μειωμένη κατά 20-25% σε σχέση με τα αντίστοιχα ποσά των βουλευτικών εκλογών του 2009.Στόχος της κυβέρνησης είναι να αποζημιώσει όσους εμπλέκονται άμεσα στην διεξαγωγή των εκλογών και αφετέρου να εξορθολογίσει τη συνολική δαπάνη. Μέσω της μείωσης του αριθμού των δικαιούχων προσώπων αλλά και του ύψους του επιδόματος, η συνολική δαπάνη για τις αυτοδιοικητικές εκλογές της 7ης και 14ης Νοεμβρίου θα είναι περίπου 28% χαμηλότερη από τη δαπάνη για τις εθνικές εκλογές της 4ης Οκτωβρίου του 2009.
 Νέος πρόεδρος του ΤΕΑΔΥ
 Νέος πρόεδρος του ΤΕΑΔΥ ο Μιχάλης ΓιάγκαςΟ Μιχάλης Γ. Γιάγκας, Πρόεδρος της Ομοσπονδίας Συλλόγων Υπαλλήλων Επιμελητηρίων, είναι ο νέος πρόεδρος του Ταμείου Επικουρικής Ασφάλισης Δημοσίων Υπαλλήλων,σύμφωνα με σημερινή απόφαση της Επιτροπής Επιλογής Προέδρων Ταμείων του υπουργείου Εργασίας.Επιλογές νέων προέδρων αναμένεται να γίνουν και στα Ταμεία, Πρόνοιας Δημοσίων Υπαλλήλων ΤΠΔΥ και Πρόνοιας Ιδιωτικού Τομεά (ΤΑΠΙΤ).
 Απεργία των εργαζομένων στο πρόγραμμα «ΒΟΗΘΕΙΑ στο ΣΠΙΤΙ»
 Η Εκτελεστική Επιτροπής της Π.Ο.Ε. – Ο.Τ.Α. με αφορμή την προσπάθεια κατάργησης των Κοινωνικών Δομών της Τοπικής Αυτοδιοίκησης (Βοήθεια στο Σπίτι κ.λ.π.) λόγω της έλλειψης πολιτικής βούλησης της κυβέρνησης να τα χρηματοδοτήσει αλλά και τον κίνδυνο απόλυσης τους από 1-1-2011, αποφάσισε να καλύψει συνδικαλιστικά την 24ΩΡΗ ΠΑΝΕΛΛΑΔΙΚΗ ΑΠΕΡΓΙΑ των εργαζομένων στο πρόγραμμα «ΒΟΗΘΕΙΑ στο ΣΠΙΤΙ» την ΤΡΙΤΗ 2 ΝΟΕΜΒΡΙΟΥ 2010.Διεκδικούμε μαζί με τους εργαζόμενους στο πρόγραμμα «ΒΟΗΘΕΙΑ στο ΣΠΙΤΙ»:1. Την προώθηση ΑΜΕΣΑ νομοθετικής ρύθμισης για την κατοχύρωση όλων των θέσεων εργασίας και την μετατροπή των συμβάσεων τους σε Αορίστου Χρόνου.2. Δημιουργία μόνιμων δομών «Βοήθεια στο Σπίτι» και Κοινωνικών Υπηρεσιών στους Ο.Τ.Α. προκειμένου να υπάρξει η διασφάλιση της συνέχισης λειτουργίας τους.3. Εξασφάλιση του κόστους μισθοδοσίας όλων των εργαζομένων στις Προνοιακές Δομές με σχετική πρόβλεψη στον κρατικό προϋπολογισμό, άμεση καταβολή των δεδουλευμένων στους εργαζόμενους στο πρόγραμμα «ΒΟΗΘΕΙΑ στο ΣΠΙΤΙ» που παραμένουν απλήρωτοι για πολλούς μήνες.ΟΛΟΙ ΣΤΗΝ ΑΠΕΡΓΙΑΚΗ ΣΥΓΚΕΝΤΡΩΣΗΤΡΙΤΗ 2 ΝΟΕΜΒΡΙΟΥ 2010 στις 9.00 π.μ.ΣΤΟ ΥΠΟΥΡΓΕΙΟ ΕΣΩΤΕΡΙΚΩΝ (Β. ΣΟΦΙΑΣ 15 – ΑΘΗΝΑ)Με αγωνιστικούς χαιρετισμούςΓια την Εκτελεστική Επιτροπή της Π.Ο.Ε. – Ο.Τ.Α.
 «Ψήφος ευθύνης η ψήφος στις εκλογές της 7ης


text:
Νοεμβρίου», τόνισε ο Υφυπουργός Περιβάλλοντος Θάνος Μωραΐτης, που εκπροσώπησε την κυβέρνηση στις εκδηλώσεις της 28ης Οκτωβρίου στο Αγρίνιο.Tην κυβέρνηση εκπροσώπησε στον εορτασμό της επετείου της 28ης Οκτωβρίου στο Αγρίνιο, ο Υφυπουργός Περιβάλλοντος, Ενέργειας και Κλιματικής Αλλαγής, Θάνος Μωραΐτης.Ο Υφυπουργός παρέστη το πρωί στην δοξολογία που τελέστηκε στον Μητροπολιτικό ναό Ζωοδόχου Πηγής και κατέθεσε στεφάνι στο μνημείο των πεσόντων στην πλατεία Δημάδη. Στη συνέχεια παρακολούθησε την παρέλαση στην πλατεία Δημοκρατίας, μετά το πέρας της οποίας, έκανε την παρακάτω δήλωση:«Mε περηφάνια σήμερα χειροκροτήσαμε την νέα γενιά της πόλης, απ’όπου αντλούμε δύναμη όλοι μας. Σε μια πολύ δύσκολη συγκυρία, το μήνυμα είναι ότι πρέπει να παλέψουμε, να πετύχουμε τους στόχους μας και να αφήσουμε πίσω μας όσα μας πλήγωσαν. Ηρθε λοιπόν η ώρα να πούμε τα μεγάλα «όχι». Όχι σε νοοτροπίες, αντιλήψεις και καταστάσεις που καθήλωσαν αυτόν τον τόπο. Ενωμένος ο Ελληνικός λαός δίνει αυτή τη μάχη μαζί με την κυβέρνηση. Σεβόμαστε τις θυσίες που κάνει ο Ελληνικός λαός και είμαι σίγουρος ότι σε λίγες μέρες από σήμερα, στις 7 Νοεμβρίου οι Ελληνίδες και οι Έλληνες θα δώσουν ψήφο ευθύνης και θα στείλουν ένα ξεκάθαρο μήνυμα: Ότι δεν μπορούμε να κοιτάξουμε πίσω μας, ότι πρέπει να προχωρήσουμε μπροστά.»
 ΑΡΘΡΟ ΤΟΥ ΝΟΜΑΡΧΗ ΑΙΤΩΛΟΑΚΑΡΝΑΝΙΑΣ ΘΥΜΙΟΥ ΣΩΚΟΥ ΣΤΗΝ ΕΦΗΜΕΡΙΔΑ «ΕΛΕΥΘΕΡΟΤΥΠΙΑ» (29/10/2010) ΜΕ ΘΕΜΑ: « Η Εκτροπή του Αχελώου, εκτροπή της λογικής»
 Με μεγάλη έκπληξη πληρο¬φορηθήκαμε την προ¬σφυγή του υπουργείου Υποδο-μών, Μεταφορών και Δικτύων στο Συμβούλιο της Επικρατείας προκειμένου να επιτύχει την κα¬τά παρέκκλιση συνέχιση των έρ¬γων για την εκτροπή του Αχελώ¬ου, που σταμάτησαν με την 141/2010 απόφαση του Τμήματος Αναστολών του ΣτΕ, χωρίς να αναμένει ούτε την οριστική α¬πόφαση από το Δικαστήριο της Ευρωπαϊκής Ένωσης.Ιδιαίτερη έκπληξη δημιουργεί και το γεγονός πως κλήθηκαν ξέ¬νοι μηχανικοί, οι οποίοι και απεφάνθησαν πως είναι αναγκαία η συντήρηση της σήραγγας της ε¬κτροπής, κόστους 65.000.000 €, παρ’ ότι το έργο αυτό δεν χρηματοδοτείται ούτε με ένα ευρώ από οποιοδήποτε ευρωπαϊκό πλαί¬σιο στήριξης και βαρύνει εξολο¬κλήρου τον κρατικό προϋπολο¬γισμό, σε μια περίοδο που η δη¬μοσιονομική προσαρμογή και οι οικονομίες κλίμακος αποτελούν τον ακρογωνιαίο λίθο ανάταξης της ελληνικής οικονομίας.Οι επίσημες θέσεις της κυβέρ¬νησης δίνουν απόλυτη προτε¬ραιότητα στον εκσυγχρονισμό των αρδευτικών δικτύων, στην προώθηση λιγότερο υδροβόρων καλλιεργειών και στον σχε¬διασμό έργων αποταμίευσης νερού, με βάση συγκεκριμένα κριτήρια.Ορθολογική χρήσηΤο φράγμα του Σμοκόβου και τα δίκτυα διανομής νερού, η λίμνη Πλαστήρα, ο ταμιευτήρας της Κάρλας, το φράγμα Γυρτώνης, τα φράγματα στον Πηνειό και στον Ενιπέα, έχουν προταχθεί επισήμως ως οι κορωνίδες της κυβερνητικής στρατηγικής για την ορθολογι¬κή χρήση του υδάτινου δυνα¬μικού για τη Θεσσαλία.Ο μερικός επαναπλημμυρισμός της λίμνης Κάρλας απέδω¬σε εξαιρετικά αποτελέσματα στον εμπλουτισμό του υδροφό¬ρου ορίζοντα αλλά και στην ε¬πάρκεια νερού στη Θεσσαλία.Οι βεβιασμένες και ανακό¬λουθες πρακτικές για την εκτρο¬πή του Αχελώου έχουν να κά¬νουν με την, ηθελημένη ή μη, ά¬γνοια γεγονότων και με την εμμονική οπτική της διαχείρισης των υδάτων.Συγκεκριμένα, οι διαρροές στο υπάρχον αρδευτικό σύστημα του θεσσαλικού κά¬μπου ανέρχονται στο 30% κατ' ελάχιστο.Χαρακτηριστικά στοιχεία αποτελούν η αναβλητικό¬τητα υιοθέτησης τεχνικών ε-μπλουτισμού του υδροφόρου ορίζοντα, η συνέχιση της καλλιέργειας αντιοικονομικών προϊόντων, η παράνομη εξάπλωση των γεωτρήσεων, αλλά και η μό¬λυνση των ποταμών.Η υπόθεση της εκτροπής του


text:
Αχελώου είναι στενά συνδεδε¬μένη με ανερμάτιστες και ατελέ¬σφορες πολιτικές εμμονές του παρελθόντος.Πώς μπορεί να λησμονηθεί το γεγονός ότι, παρά τις τέσσερις (4) ακυρωτικές αποφάσεις του ΣτΕ από το 1994 και εντεύθεν, ψηφί¬στηκε ο Ν. 3481/2006 του οποί¬ου παράγραφοι των άρθρων 9 και 13 άνοιγαν διάπλατο το δρό¬μο για την εκτροπή;Ποια είναι η νομιμοποίηση των ενεργειών για την εκτροπή του Αχελώου έπειτα από μια πέ¬μπτη (3054/2009 09-10-2009) α¬κυρωτική απόφαση, σύμφωνα με την οποία το ΣτΕ ήδη θεωρεί πως η εκτροπή παραβιάζει τις κοινοτικές οδηγίες (200/60/ΕΚ, 2/43 ΕΟΚ, ΝΑΤURΑ, 85/337 ΕΟΚ) και παραπέμπει το θέμα στο Δι¬καστήριο της Ευρωπαϊκής Ένωσης υποβάλλοντας προδικαστι¬κό ερώτημα;Επιβάλλεται λοιπόν η άμεση εφαρμογή της εξαγγελθείσης υ¬δατικής πολιτικής, του εθνικού προγράμματος προστασίας και διαχείρισης των υδάτων.Το ε¬θνικό πρόγραμμα πρέπει να υ¬λοποιηθεί με την κατασκευή πολλών μικρών ταμιευτήρων στα ορεινά, με τη μείωση των διαρροών και την παύση της λει¬τουργίας παράνομων γεωτρή¬σεων.Είναι καιρός να μετασχη¬ματιστεί η γεωργική παραγωγή των ασύμφορων καλλιεργειών, θα πρέπει να εφαρμοστούν μέ¬θοδοι άρδευσης υψηλής από¬δοσης και ηπιότερων απαιτήσε¬ων σε ενέργεια.Είναι επιτακτική η ανάγκη για την υλοποίηση ο¬λοκληρωμένων προγραμμάτων αποκατάστασης επιφανειακών νερών και υδροφόρων οριζό¬ντων που αντιμετωπίζουν πρό¬βλημα ρύπανσης.Το χρήματα που θα απαιτη¬θούν για την ολοκλήρωση των έργων της εκτροπής επιβαρύ¬νουν αποκλειστικά τον κρατικό προϋπολογισμό, χωρίς καμιά ευρωπαϊκή συμμετοχή.Τα εν λόγω έργα δεν αποτελούν επέν¬δυση, αλλά μια τεράστια σπατά¬λη. Εκτρέποντας τον Αχελώο, υ¬πογράφουμε την καταστροφή σημαντικών οικοσυστημάτων της Βόρειας Πίνδου και τη μη α¬ναστρέψιμη υποβάθμιση των προστατευόμενων υγροτόπων των εκβολών του Αχελώου και των λιμνοθαλασσών Μεσολογγίου και Αιτωλικού. Μνημεία πο¬λιτισμού, εκτεινόμενα από μο¬ναστήρια (Αγ. Γεώργιος Μυροφύλλου) ως τα ιδιαιτέρου κάλλους πέτρινα γεφύρια, παράμε¬τροι δεμένες άρρηκτα με την πα¬ραγωγή ιδιαίτερου πνευματικού και τεχνικού πολιτισμικού προϊόντος, απαξιώνονται.Είναι προφανές πως το φαραωνικής έμπνευσης έργο της εκτροπής του Αχελώου προκαλεί τεράστια οικολογική και πολιτισμική κα¬ταστροφή και βεβαίως μια τερά¬στια σπατάλη οικονομικών πό¬ρων, είναι ένα έργο που δεν θα κάνει ποτέ απόσβεση.Ο λαός της Αιτωλοακαρνα¬νίας και οι Έλληνες πολίτες στο σύνολό τους συστρατεύονται με τους αυτοδιοικητικούς και περιβαλλοντικούς φορείς και αντιστέκονται σθεναρά ενάντια στον παραλογισμό των έργων, που δεν έχουν καμιά νομική, επιστημονική, περιβαλλοντική και ηθική νομιμοποίηση, ενάντια στην εκτροπή του Αχελώου, ενάντια στην εκτροπή της λογικής.
 Ενημερωτική ημερίδα για τους αγρότες που κατέθεσαν αιτήσεις για εγκατάσταση φωτοβολταϊκών συστημάτων, όσον αφορά τις ενέργειες που έχουν γίνει έως τώρα αλλά και που θα γίνουν στο μέλλον από την ΕΑΣ Αγρινίου και την ΠΑΣΕΓΕΣ. Η εκδήλωση πραγματοποιήθηκε στο Παπαστράτειο Μέγαρο Αγρινίου όπου η συμμετοχή και το ενδιαφέρον των αγροτών ήταν μεγάλο.(Δείτε αναλυτικά το ρεπορτάζ: www.axeloostv.gr/news)
 Στα πλαίσια του εορτασμού της 28ης Οκτωβρίου τελέστηκε σήμερα (27.10.10) επιμνημόσυνη δέηση στο μνημείο πεσόντων στην πλατεία Δημάδη στο Αγρίνιο. Επίσης έγινε και κατάθεση στεφάνων από μαθητές των σχολείων της πόλης.(Δείτε αναλυτικά το ρεπορτάζ: www.axeloostv.gr/news)
 Με λαμπρότητα γιορτάζεται κάθε χρόνο η εθνική επέτειος της 28ης Οκτωβρίου. Μέσα στις ετοιμασίες είναι και σημαιοστολισμός την παραμονή της 28ης σε όλα τα μπαλκόνια των σπιτιών αλλά και σε δημόσια κτίρια. Ωστόσο λίγα είναι τα μπαλκόνια που ανάρτησαν την γαλανόλευκη στα μπαλκόνια τους.(Δείτε αναλυτικά το ρεπορτάζ: www.axeloostv.gr/news)
 Ολική είναι η καταστροφή των αγροτών του κάμπου των Οινιαδών αφού οι έντονες και συνεχείς βροχοπτώσεις


text:
έχουν μετατρέψει τα χωράφια σε λίμνες με αποτέλεσμα να μην μπορεί να μαζευτεί το καλαμπόκι και βαμβάκι.(Δείτε αναλυτικά το ρεπορτάζ: www.axeloostv.gr/news)
 Στο 16,3% ανεβάζει την ανεργία το πρώτο εξάμηνο του έτους η έκθεση της τράπεζας της Ελλάδος πράγμα που μεταφράζεται σε 820.000 ατομα.(Δείτε αναλυτικά το ρεπορτάζ: www.axeloostv.gr/news)
 Ενημέρωση για τις αυτοδιοικητικές εκλογές της 7ης Νοεμβρίου πραγματοποιεί ο δήμος Αγρινίου με σκοπό ο πολίτης να γνωρίσει που ψηφίζει και τι να κάνει σε περίπτωση που έχουν προβλήματα με τα δικαιολογητικά . Να σημειωθεί ότι οι υπηρεσίες του δήμου την ημέρα των εκλογών θα είναι ανοιχτές για τη διευκόλυνση των ψηφοφόρων.(Δείτε αναλυτικά το ρεπορτάζ: www.axeloostv.gr/news)
 Δεν απέκλεισε τις πρόωρες εκλογές ο πρωθυπουργός κατά τη διάρκεια της διακαναλικής συνέντευξης που παραχώρησε στο Μέγαρο Μαξίμου. Ο κύριος Παπανδρέου επεσήμανε ότι πρόθεσή του δεν είναι να πάει σε εθνικές εκλογές αλλά πρόσθεσε ότι το αποτέλεσμα των αυτοδιοικητικών εκλογών και άλλες εξελίξεις θα συναθροιστούν και θα αξιολογηθούν . Ανέφερε επίσης ότι το 2011 θα γίνουν θεσμικές αλλαγές που θα αποκαθιστούν το αίσθημα δικαιοσύνης μετά τα μέτρα που ελήφθησαν το 2010. Αναρτήθηκε από
 Η συντονιστική επιτροπή φορέων της Αιτ/νιας κατά της εκτροπής του Αχελώου καλεί την πολιτεία να περιμένει τις οριστικές αποφάσεις του ευρωπαϊκού δικαστηρίου και του συμβουλίου της επιτροπής αναφορικά με τη συνέχιση των έργων της εκτροπής. Το θέμα ήρθε και πάλι στην επικαιρότητα καθώς το Υπουργείο Υποδομών κατέθεσε προσφυγή στο συμβούλιο της επικράτειας και προσπαθεί να πετύχει τη συνέχιση των έργων της εκτροπής.
 Προβλήματα δημιούργησε η χθεσινή (25.10.10) βραδινή κακοκαιρία σε όλη τη δυτική Ελλάδα. Στην περιοχή του Αγρινίου υπήρχαν λίγες περιπτώσεις με πτώσεις δένδρων από ισχυρούς άνεμους χωρίς όμως ιδιαίτερα προβλήματα.
 Ενημερωτική εκδήλωση πραγματοποίησε ο σύνδεσμος διαιτητών ποδοσφαίρου νομού Αιτ/νιας στο Αγρίνιο. Στην εκδήλωση συμμετείχαν 100 περίπου διαιτητές οι οποίοι είχαν την δυνατότητα να παρακολουθήσουν με τεχνολογικά μέσα φάσεις από παιχνίδια ποδοσφαίρου και να αξιολογήσουν ή να εκφράσουν τις απορίες τους.
 Υπογράφτηκε σήμερα (26.10.10) το συμβόλαιο αγοράς για τη μεταβίβαση του κτιρίου της Τράπεζας της Ελλάδας στην κυριότητα του δήμου Αγρινίου. Το κτίριο που αποτελεί σημείο αναφοράς για την πόλη θα αξιοποιηθεί για ποικίλες πολιτιστικές δραστηριότητες.
 Επίσκεψη στην γαλλική εταιρία γυψοσανίδας που δραστηριοποιείται στο Αιτωλικό επισκέφτηκε σήμερα το μεσημέρι (26.10.10) ο νομάρχης Αιτ/νιας Θύμιος Σώκος. Ο κ. Σώκος συζήτησε με την διεύθυνση την πορεία της εταιρίας και τα προβλήματα που αντιμετωπίζουν.
 Σε ένα περίπου μήνα, περί τα τέλη Νοέμβρη δηλαδή, θα εκδώσει το Υπουργείο Αγροτικής Ανάπτυξης και τροφίμων, τις πρώτες προσκλήσεις ενδιαφέροντος, που αφορούν σε μέτρα και δράσεις για τους καπνοπαραγωγούς της χώρας. Αυτό προέκυψε κατά την ενδιαφέρουσα ημερίδα που οργάνωσαν η ΠΑΣΕΓΕΣ και η ΕΑΣ Αγρινίου, στο Αγρίνιο. Το πολυπληθές κοινό έδειξε μεγάλο ενδιαφέρον για τα σχέδια βελτίωσης, τα οποία θα είναι ιδιαιτέρως ευέλικτα.
 Αλλαγές στη φορολογία τσιγάρων και νέα μικρή αύξηση τιμών
 Αλλαγές στον τρόπο φορολόγησης των τσιγάρων προωθεί το υπουργείο Οικονομικών, προκειμένου να αυξηθεί το περιθώριο κέρδους των περιπτερούχων, το οποίο έχει συρρικνωθεί δραματικά λόγω της πολιτικής των καπνοβιομηχανιών. Οι αλλαγές θα οδηγήσουν σε νέες αυξήσεις τιμών των τσιγάρων κατά 10-20 λεπτά το πακέτο.Οπως είπε ο υφυπουργός Οικονομικών Δ. Κουσελάς σε


text:
συνάντηση με εκπροσώπους των εισαγωγέων, των καπνοβιομηχάνων και των περιπτερούχων «μέσα σε 20 ημέρες θα έχει δοθεί λύση». Από το υπουργείο υπουργείου Οικονομικών προτείνεται να γίνει νομοθετική ρύθμιση για αύξηση του παγίου φόρου από 10% σε 20% και παράλληλα να μειωθεί ο ειδικός φόρος καπνού από 67% σε 65% της τιμής των τσιγάρων, με ανάλογη διεύρυνση του περιθωρίου κέρδους των περιπτερούχων.Αν δεν υπάρξει σχετική συμφωνία με τις καπνοβιομηχανίες και τους εισαγωγείς, το υπουργείο Οικονομικών θα προχωρήσει σε προσδιορισμό σταθερού περιθωρίου κέρδους για τους περιπτερούχους.Πηγή: Σοφοκλέους in
 Σε 10 δόσεις η ρύθμιση για τους ημιυπαίθριους
 Στην κατεύθυνση της αύξησης των δόσεων για τη ρύθμιση των ημιυπαίθριων χώρων προσανατολίζεται το ΥΠΕΚΑ, από 6 σε 10, μετά από τις διαμαρτυρίες ιδιοκτητών που ήθελαν να προχωρήσουν στο διακανονισμό αλλά τελικά δεν μπόρεσν.Παράλληλα προωθείται και η παράταση της προθεσμίας ταχυδρομικής υποβολής των δηλώσεων από το τέλος του Οκτωβρίου που λήγει, στο τέλος του χρόνου.Προς το παρόν τουλάχιστον δεν τίθεται θέμα παράτασης της καταληκτικής ημερομηνίας του τέλους του χρόνου που έχει δοθεί για το σύνολο της ρύθμισης των ημιυπαίθριων, επειδή αυτό είναι πολύ δύσκολο έως αδύνατο, λόγω της μεταφοράς των πολεοδομιών στους Καλλικρατικούς δήμους.Αναφερόμενος στην πορεία της ρύθμισης ο κ. Σηφουνάκης δήλωσε ότι «πάει καλά», οι δηλώσεις που κατατίθενται ημερησίως έχουν αυξηθεί στις 3.200, ενώ συνολικά μέχρι την περασμένη Παρασκευή είχαν υποβληθεί 147.000 που εκτιμάται ότι αντιστοιχούν σε 250.000 παράνομους χώρους και εξέφρασε τη βεβαιότητα ότι μέχρι το τέλος του χρόνου ο αριθμός των δηλώσεων ημιυπαίθριων που έχουν κλείσει παράνομα και άλλων χώρων που έχουν αλλάξει χρήση, θα ξεπεράσει τις 285.000, ώστε να πιάσει το πλαφόν των 500 εκατ. ευρώ που έχει τεθεί μέχρι το τέλος του χρόνου από το μνημόνιο.Πηγή: Σοφοκλέους in
 Φάρμακα για διακοπή του καπνίσματος χορηγούν τα ταμεία
 Με ομόφωνη απόφαση του Κεντρικού Συμβουλίου Υγείας, θα χορηγούνται στο εξής από τα Ταμεία, τα φάρμακα για τη διακοπή του καπνίσματος, σε όσους προσφεύγουν στα ιατρεία καπνίσματος, αλλά και σε ανθρώπους με σοβαρά νοσήματα, όπως ισχαιμία του μυοκαρδίου, διαβήτης και χρόνια αποφρακτική πνευμονοπάθεια.Οπως είπε σήμερα, ο πρόεδρος του ΕΟΦ κ.Ι. Τούντας, οι γιατροί των δημόσιων ιατρείων διακοπής του καπνίσματος θα κρίνουν εάν θα πρέπει να χορηγούν τα φάρμακα αυτά μέσω των ταμείων .Το ποσοστό συμμετοχής στη τιμή του φαρμάκου θα είναι 25%, όταν πρόκειται για καπνιστές με τα παραπάνω σοβαρά νοσήματα και 75% για όσους προσφεύγουν στα ιατρεία διακοπής, και δεν αντιμετωπίζουν άλλα σοβαρά προβλήματα υγείας.Ο κ. Τούντας είπε ότι υπάρχει ήδη μεγάλο ενδιαφέρον από αρκετούς πολίτες για τα δημόσια ιατρεία διακοπής του καπνίσματος.Οσον αφορά την εφαρμογή του νέου αντικαπνιστικού νόμου, ο υφυπουργός Υγείας και Πρόνοιας και Κοινωνικής Αλληλεγγύης κ.Μιχάλης Τιμοσίδης, είπε ότι το υπουργείο θα είναι έτοιμο σε λίγες ημέρες να δώσει απολογιστικά στοιχεία από την εφαρμογή του νόμου, παρότι υποστήριξε ότι «δεν είμαστε ικανοποιημένοι με τα αποτελέσματα των ελέγχων, αλλά εμείς θα κάνουμε ό,τι είναι δυνατόν για να εφαρμοστεί ο νόμος που αλλάζει κουλτούρες και νοοτροπίες ετών».Προσέθεσε ακόμα οτι «Δεν κρύψαμε ότι υπάρχουν δυσκολίες. Συμμεριζόμαστε το πρόβλημα που προέκυψε με τα καταστήματα και τις ενδεχόμενες επιπτώσεις που μπορεί να έχει το μέτρο εν


text: μέσω οικονομικής κρίσης»,ωστόσο, έιπε ότι «ο νόμος θα πρέπει να εφαρμοστεί γιατί αυτό είναι προς το συμφέρον όλων».Μαλιστα τόνισε ότι «πολύ σύντομα θα κατατεθεί στη Βουλή η διάταξη για την απαγόρευση καπνίσματος στο αυτοκίνητο, όταν υπάρχουν παιδιά κάτω των δώδεκα ετών».Εξαιρετικό ενδιαφέρον έχουν τα νεώτερα στοιχεία που αναφέρονται στις επιπτώσεις του καπνίσματος, με βάση αποτελέσματα νέων ερευνών, όπως αυτά παρουσιάστηκαν σήμερα από τους επιστήμονες στο υπουργείο Υγείας σε συνεργασία με το πρόγραμμα Help, το οποίο προσπαθεί ουσιαστικά να αποτρέψει το κάπνισμα στις νεότερες ηλικίες.Οι επιστήμονες, αναφερόμενοι σε έρευνα που έγινε σε 1.600 έγκυες στο Ηράκλειο της Κρήτης, διαπίστωσαν ότι το 95% των εγκύων, παρότι δεν καπνιζε, εκτίθονταν στο παθητικό κάπνισμα, ενώ ανιχνεύθηκαν πολλές ουσίες του τσιγάρου σε έγκυες που δεν ήταν καπνίστριες.Οπως εξήγησε ο ερευνητης κ. Κ. Βαρδαβάς, η έκθεση στον καπνό, όταν κάποιος βρίσκεται στο αυτοκίνητο, είναι η πιο μεγάλη πηγή έκθεσης για τις εγκύους, καθώς ακόμη και με ανοιχτό το παράθυρο οι επιπτώσεις του καπνού σε οποιονδήποτε επιβάτη, είναι μεγαλύτερες από ό,τι μέσα σε ένα μπαρ.Από την πλευρά του ο καθηγητής Πνευμολογίας κ. Παναγιωτης Μπεχράκης επανέλαβε ότι είμαστε οι πρώτοι καπνιστές στον κόσμο, διαπιστώνοντας ότι υπάρχει μεγάλη αύξηση στις γυναίκες, οι οποίες υπολογίζεται ότι καπνίζουν σε ποσοστό πάνω από 30% στη χώρα μας. Παρουσιάζοντας στοιχεία της Eurostat, έδειξε ότι καταγράφεται μια μείωση 10% στους άνδρες καπνιστές και μια αύξηση 20% στις γυναίκες καπνίστριες τα τελευταια χρονια.Ο κ. Μπεχράκης εξήγησε ότι υπάρχουν πολύ μεγάλα περιθώρια να ελατώσουμε τον αριθμό των νέων καπνιστών, γι'αυτό και οι όποιες παρεμβάσεις θα πρέπει να γίνονται από το σχολείο.Διαπίστωσε ακομη, ότι στην Ευρώπη καπνίζουν περισσότερο οι φτωχότεροι, αλλά στην Ελλάδα οι πλουσιότεροι.Οσον αφορά το χώρο της εργασίας, τόνισε ότι το 76% των εργαζομένων στην υπόλοιπη Ευρώπη, δεν εκτίθεται στον καπνό του τσιγάρου στους χώρους εργασίας του, ενώ μόλις το 39% δεν εκτίθεται στην Ελλάδα.Οσον αφορά τους χώρους διασκέδασης στα μπαρ, το 78% των θαμώνων υποβάλλονται σε υποχρεωτικό κάπνισμα ακόμα και αν δεν είναι καπνιστές οι ίδιοι και το 72% στα ελληνικά εστιατόρια.Εντυπωσιακό είναι το ποσοστό των πολιτών που επιθυμούν να απαγορευθεί το κάπνισμα στην χώρα καθώς ξεπερνά το 82%, ποσοστο πολύ υψηλότερο από αυτά άλλων ευρωπαϊκών χωρών.Ο κ. Μπεχράκης αναφερόμενος και στην μέτρηση των μικροσωματιδίων σε 150 καταστήματα σε όλη την Ελλάδα στο πλαίσιο άλλης μελέτης σε συνεργασία με το Πανεπιστήμιο Χάρβαρντ, εξήγησε ότι η ρύπανση που βρέθηκε ήταν τραγικά υψηλή.«Πήραμε ανθρώπους τους οποίους εκθέσαμε στο παθητικό κάπνισμα και μετρήσαμε τι συνέβαινε πριν και μετά όπου διαπιστώσαμε ότι η αναπνευστική του ευκαίρια μειώθηκε. Επίσης διαπιστώθηκε ότι όσο πιο μεγάλη είναι η έκθεση των μη καπνιστών στον χώρο της δουλειάς τους τόσο μεγαλύτερη ποσότητα νικοτίνης ανιχνεύθηκε στα ούρα τους».Ο πρόεδρος του ΕΟΦ κ. Ι. Τούντας εξήγησε ότι ο νέος νόμος δεν είναι νόμος επιβολής απαγόρευσης αλλά προστασίας των μη καπνιστών. Το δίλημμα που θέτουν ορισμένοι ιδιοκτήτες εστιατορίων και καφέ μπαρ σε μη καπνιστές εργαζόμενους τους είναι ουσιαστικά όπως είπε «υγεία και ανεργία ή αρρώστια και εργασία».Ο υφυπουργός Υγείας και Κοινωνικής Αλληλεγγύης κ. Χρήστος Αηδόνης εξήγησε ότι η απαγόρευση του καπνίσματος στους δημόσιους χώρους δεν συνιστά


text:
περιορισμό του δικαιώματος των καπνιστών, αλλά αντίθετα προστατεύει το δικαίωμα της ελευθερίας όσων δεν καπνίζουν.Όπως είπε, σχεδιάζονται πρωτοβουλίες, ώστε να γίνουν παρεμβάσεις κατά του τσιγάρου σε πολλά σχολεία, ενώ θα δοθεί έμφαση και κίνητρα για την άσκηση των νέων η οποία μπορεί να λειτουργήσει όπως έχει βρεθεί ως υποκατάστατο του τσιγάρου.Πηγή: Σοφοκλέους in
 Επίσκεψη Νομάρχη Αιτωλοακαρνανίας κ. Θύμιου Σώκου σε εργοστάσιο παραγωγής γυψοσανίδων.
 Το εργοστάσιο παραγωγής γυψοσανίδων της Rigips που βρίσκεται στο Αιτωλικό Μεσολογγίου επισκέφθηκε χθες (Τρίτη 26 Οκτωβρίου 2010) ο νομάρχης Αιτωλοακαρνανίας Θύμιος Σώκος, συνοδευόμενος από τον Πρόεδρο του Νομαρχιακού Συμβουλίου κ. Ανδρέα Σκύρλα και τον Αντινομάρχη κ. Δημοσθένη Καπώνη.Η εταιρεία Rigips Hellas ξεκίνησε την δραστηριότητα της στην Ελλάδα το 1997 και από το 2005 αποτελεί μέλος του ομίλου Saint-Gobain.Στο γραφείο διοίκησης του εργοστασίου ο γενικός διευθυντής της Saint-Gobain κ. Γιώργος Τατάς παρουσίασε την ταυτότητα της εταιρείας και το εύρος των δραστηριοτήτων (συστήματα και υλικά ξηρής δόμησης, συστήματα και υλικά εξωτερικής θερμομόνωσης και συστήματα ύδρευσης-άρδευσης και αποχέτευσης από ελατό χυτοσίδηρο).Ακολούθησε ξενάγηση στους χώρους παραγωγής και αποθήκευσης του εργοστασίου που απασχολεί σαράντα εργαζόμενους από την περιοχή.Σε δήλωσή του ο νομάρχης Θύμιος Σώκος έκανε αναφορά στις ενέργειες του προς τον αρμόδιο Υφυπουργό Περιβάλλοντος, Ενέργειας και Κλιματικής Αλλαγής κ. Γιάννη Μανιάτη, για να αλλάξει το αναχρονιστικό πλαίσιο (νόμος του 1935) αξιοποίησης των γυψούχων εδαφών, μιας και το Ινστιτούτο Γεωμεταλευτικών Ερευνών (Ι.Γ.Μ.Ε.) θέτει αδικαιολόγητα χρονοβόρους και γραφειοκρατικούς φραγμούς στην εγκατάσταση επενδύσεων εκμετάλλευσης γυψοφόρων κοιτασμάτων.Καταλήγοντας ο κ. Σώκος επεσήμανε τα εξής:«Θέλω να ευχαριστήσω και να συγχαρώ για τις προσπάθειες που γίνονται εδώ και που αξιοποιούν ένα ορυκτό που έχει η περιοχή μας σε πολύ μεγάλες ποσότητες, όπως είναι τα γυψούχα εδάφη.Υπάρχει πραγματικά μια αξιοποίηση του συγκριτικού πλεονεκτήματος και αυτό οδηγεί σε καλή ανάπτυξη.Ας το δουν επιτέλους οι αρμόδιοι και ας αποφασίσουν να δράσουν για την οικονομική ανάπτυξη σύμφωνα με τα συγκριτικά πλεονεκτήματα κάθε τόπου».
 ΠΑΝΕΛΛΗΝΙΟΣ ΕΡΑΝΟΣ ΕΛΛΗΝΙΚΟΥ ΕΡΥΘΡΟΥ ΣΤΑΥΡΟΥ 15 ΟΚΤΩΒΡΙΟΥ – 15 ΔΕΚΕΜΒΡΙΟΥ 2010.
 Ο Πανελλήνιος Έρανος του Ελληνικού Ερυθρού Σταυρού βρίσκει φέτος τον Έλληνα Πολίτη να δοκιμάζεται κάτω από αντίξοες συνθήκες της πρωτόγνωρης οικονομικής κρίσης που τείνει να μεταβληθεί σε κρίση αξιών και αξιοπρέπειας.Σήμερα, περισσότερο από ποτέ, σας καλούμε να ενισχύσετε τον Ε.Ε.Σ. που επί 133 χρόνια βρίσκεται δίπλα στον πάσχοντα και τον ενδεή.Τα δύο τελευταία χρόνια: 1.069 Πρόσφυγες μπόρεσαν να συντηρηθούν στο Λαύριο και στη Σπερχειάδα 237 άστεγοι βρήκαν καταφύγιο στο Κέντρο της Αθήνας 119 ασυνόδευτα παιδιά βρήκαν θαλπωρή στο ΒόλοΠέρυσι: 13.823 άνθρωποι εμβολιάστηκαν 13.731 παιδιά υποβλήθηκαν σε ιατρικές εξετάσεις 9.912 ηλικιωμένοι δέχτηκαν φροντίδα στο σπίτι τους 138.900 άνθρωποι ημερησίως είχαν ένα πλήρες γεύμαΦέτος, είναι πολύ περισσότεροι εκείνοι που χρειάζονται την έμπρακτη αγάπη μας!Οι 5.000 Ερυθροσταυρίτες που έχουν αναλάβει τη διενέργεια του Εράνου, από τις 15 Οκτωβρίου έως και 15 Δεκεμβρίου, σε λίγο θα κτυπήσουν την πόρτα σας.Ανταποκριθείτε! Ας κινητοποιηθούμε ΟΛΟΙ ΓΙΑ ΟΛΟΥΣ!Για περισσότερες πληροφορίες, επικοινωνήστε:Ελληνικός Ερυθρός ΣταυρόςΛυκαβηττού 1, Αθήνα, 10672Τηλ. 210-3608043, 210-3613948Τραπεζικοί Λογαριασμοί: ΕΘΝΙΚΗ ΤΡΑΠΕΖΑ (080)480658-10EFG EUR.ERG. 00260240330200055949
 Όμορφες εικόνες στην εκδήλωση για την παρουσίαση του νέου βιβλίου της Ακακίας Κορδόση!
 Σε μια μαγευτική βραδιά και με το φως της φθινοπωρινής πανσελήνου να φωτίζει το πέτρινο κτήριο του παλιού σιδηροδρομικού


text:
σταθμού οι φίλοι του καλού και ποιοτικού βιβλίου συγκεντρώθηκαν το προηγούμενο Σάββατο 23 Οκτωβρίου 2010, στο Τρικούπειο Πολιτιστικό Κέντρο για να τιμήσουν μια αγαπημένη φίλη, μια αγαπημένη δασκάλα, μια σπουδαία προσωπικότητα για τα ελληνικά γράμματα, την κ. Ακακία Κορδόση.Η Κινηματογραφική Λέσχη Μεσολογγίου και η θεατρική ομάδα ̈ΠΡΟΒΑ ̈ του Καλλιτεχνικού Εργαστηρίου της πόλης, αφιέρωσαν μια βραδιά στην Ακακία Κορδόση, μια σημαντική γυναίκα και συγγραφέα με μεγάλη δύναμη στο λόγο και στην ψυχή.Ο κ. Γιώργος Πανταζόπουλος, από την Κινηματογραφική Λέσχη, αναφέρθηκε στην ομιλία του, στην ξεχωριστή θέση που κατέχει στην σύγχρονη ελληνική λογοτεχνία η συγγραφέας, ενώ η ίδια μέσα από το πλούσιο έργο της συνεχίζει τον ̈δρόμο ̈ που χάραξαν σπουδαίοι λογοτέχνες και ποιητές της πόλης μας! Η Ακακία Κορδόση ήταν αυτή που δημιούργησε το 1978, μαζί με άλλους Μεσολογγίτες την πρώτη Κινηματογραφική Λέσχη, με την συμβολή του γνωστού σκηνοθέτη, Παντελή Βούλγαρη, στον παλιό σινεμά του Δ. Ζαβέρδα.Το νέο της βιβλίο «Από το ροζ έως το κόκκινο» καθώς επίσης και το λογοτεχνικό της έργο παρουσίασε η σπουδαία συγγραφέας κ. Ελένη Πριοβόλου. Η ομιλήτρια εμβάθυνε στο έργο της Ακακίας Κορδόση και με ιδιαίτερη ευαισθησία και γνώση παρουσίασε απλά και γλαφυρά την υπόθεση του βιβλίου καθώς και το ψυχογράφημα της ηρωίδας.Στη συνέχεια τα μέλη της θεατρικής ομάδας αποτελούμενη από τις, Ράνια Αναστασίου, Θάλεια Νταλιάνη και Νεκταρία Σύρου, με την καθοδήγηση της υπεύθυνης της Ομάδας, κ. Ζέτας Λάττα, και με την συνοδεία πιάνου από τον μουσικό κ. Σπύρο Χολέβα, απέδωσαν δραματοποιημένα κάποια αποσπάσματα του βιβλίου. Στο τέλος της ζεστής και φιλικής αυτής εκδήλωσης, απηύθυνε δύο λόγια και η κ. Ακακία Κορδόση ,η οποία όντως συγκινημένη από αυτή την τιμητική εκδήλωση, ευχαρίστησε όλους όσους συνέβαλλαν στην πραγματοποίηση αυτής της όμορφης βραδιάς και στο κοινό που ̈ζέστανε ̈ με την παρουσία του τον φιλόξενο χώρο του μικρού θεάτρο!
 Μετά την ολοκλήρωση της διαδικασίας ελέγχων από τον ΟΠΕΚΕΠΕ και την αποστολή του σχετικού αρχείου πληρωμής στην ΑΤΕ, τράπεζα που συνεργάζεται ο Οργανισμός Πληρωμών, αρχίζει σήμερα η διαδικασία πίστωσης των λογαριασμών των δικαιούχων. Τα σχετικά ποσά που συνολικά ανέρχονται σε περίπου 1 δις € θα είναι διαθέσιμα από αύριο το πρωί.Για διευκόλυνση της ενημέρωσης των δικαιούχων, Ο ΟΠΕΚΕΠΕ σύμφωνα με όσα ανακοίνωσε ο Υπουργός Αγροτικής Ανάπτυξης και Τροφίμων κ. Κώστας Σκανδαλίδης, θέτει στην διάθεση των δικαιούχων από σήμερα την νέα διαδικτυακή υπηρεσία ενημέρωσης των αγροτών για τις πληρωμές που πραγματοποιεί ο Οργανισμός. Οι αγρότες μπορούν απλά με την εισαγωγή του ΑΦΜ τους στο στην σχετική εφαρμογή στην ιστοσελίδα του ΟΠΕΚΕΠΕ (www.opekepe.gr) να ενημερώνονται για το σύνολο των πληρωμών που πραγματοποιεί ο ΟΠΕΚΕΠΕ.Ειδικά για την προκαταβολή (50%) της Ενιαίας Ενίσχυσης 2010, η υπηρεσία ενημερώνει τους δικαιούχους, τόσο για το ποσό της προκαταβολής Ενιαίας Ενίσχυσης 2010 που τους καταβάλετε, όσο και για τους λόγους ενδεχόμενης μη καταβολής.Ο Υπουργός Αγροτικής Ανάπτυξης και Τροφίμων δήλωσε «Με συνέπεια τηρούμε το πρόγραμμα πληρωμών των αγροτών που εξαγγείλαμε σε μια δύσκολη οικονομικά περίοδο. Για την εξυπηρέτηση και ενημέρωση των αγροτών κάναμε επίσης ένα πρώτο χειροπιαστό βήμα και σε αυτή την κατεύθυνση θα συνεχίσουμε »
 ΟΠΑΠ: Από τις τράπεζες η εξόφληση κερδών άνω των 3.000 ευρώ


text:
Από σήμερα και ως το τέλος του χρόνου το όριο εξόφλησης κερδών με μετρητά στα πρακτορεία της ΟΠΑΠ καθορίστηκε στις 2.000 ευρώ, με δυνατότητα αύξησης του ποσού ως τις 3.000 ευρώ, εφόσον το επιθυμεί ο πράκτορας και έχει την ευχέρεια να το πράξει. Για κέρδη άνω των 3.000 ευρώ υποχρεωτικά θα εκδίδεται από τους πράκτορες αίτηση πληρωμής από τράπεζα.Την απόφαση επαναπροσδιορισμού των ορίων εξόφλησης κερδών σε μετρητά από τα πρακτορεία έλαβε το Δ.Σ. της ΟΠΑΠ Α.Ε. σε μια προσπάθεια σταδιακής εναρμόνισης στη νομοθεσία (το προβλέπει ο φορολογικός νόμος που ψηφίστηκε πρόσφατα από τη Βουλή) σύμφωνα με την οποία από 1/1/2011 όλες οι συναλλαγές άνω των 1.500 ευρώ, σε κάθε περίπτωση, υποχρεωτικά θα γίνονται μέσω των τραπεζώνΠηγή: Σοφοκλέους in
 Απεργία της Π.Ο.Ε - Ο.Τ.Α
 Εργαζόμενες και Εργαζόμενοι στους Οργανισμούς Τοπικής Αυτοδιοίκησης,Πάλι στους δρόμους του αγώνα. Δεν μπαίνουμε στο στενό «κορσέ» που μας ετοίμασαν κυβέρνηση, Ευρωπαϊκή Ένωση και Δ.Ν.Τ. Δεν θα υποκύψουμε αμαχητί στη σταδιακή περικοπή των μισθών μας και των ασφαλιστικών και εργασιακών μας δικαιωμάτων.Ξέρουμε όλοι ότι μετά τις αυτοδιοικητικές εκλογές προετοιμάζουν με πρόσχημα το «νέο» μισθολόγιο, μεγαλύτερη «σφαγή» στους μισθούς μας και στα εργασιακά μας δικαιώματα μέσω του «Καλλικράτη».Το πρώτο μήνυμα δόθηκε με την αποχή μας από τις εκλογικές εργασίες στις 16 και 17 Οκτωβρίου 2010. Η κυβέρνηση σε πανικό έσυρε την Ομοσπονδία στα δικαστήρια και έβγαλε την απεργία παράνομη, παρότρυνε τους Δημάρχους και τους Γενικούς Γραμματείς των Περιφερειών να οργανώσουν απεργοσπαστικούς μηχανισμούς, εκβίασαν εργαζόμενους με πειθαρχικές ποινές, χρησιμοποίησαν ακόμη και τις Αστυνομικές και Εισαγγελικές αρχές.Η κινητοποίησή μας ανέδειξε με τον πιο καθαρό τρόπο ότι οι εργαζόμενοι στους Ο.Τ.Α. Α ́ Βαθμού είναι απαραίτητοι στην προετοιμασία και διεξαγωγή των εκλογικών εργασιών. Το ίδιο θα γίνει φανερό και τις επόμενες μέρες, μέχρι τις εκλογές. Κανένας δεν εργάζεται χωρίς να αμειφθεί. Πολύ περισσότερο όταν η κυβέρνηση μονομερώς αθέτησε τις συμφωνίες και με την μείωση των αποδοχών κατάργησε το μέρος των αμοιβών μας που αντιστοιχούσαν στις εκλογικές εργασίες.Στόχος μας δεν είναι να μποϊκοτάρουμε τις εκλογές. Γιατί πιστεύουμε ότι μέσα από τις εκλογές θα αποσταλεί το μήνυμα της αντίθεσης του λαού μας απέναντι στην πολιτική της βαρβαρότητας και του μνημονίου. Επιδίωξή μας είναι η προβολή των δίκαιων αιτημάτων μας, η αναγνώριση του σημαντικού μας ρόλου στις εκλογές και η προετοιμασία για τη μεγάλη σύγκρουση μετά από αυτές εφόσον η κυβέρνηση συνεχίσει την ίδια αδιάλλακτη πολιτική.Γνωρίζουμε ότι οι συνθήκες είναι εξαιρετικά δύσκολες. Πολλοί αδυνατούμε να ανταποκριθούμε στις υποχρεώσεις μας. Τα δάνεια και οι κάρτες «τρέχουν». Κατανοούμε ακόμη και την απογοήτευση και τη δίκαιη κριτική που κάνουν οι εργαζόμενοι απέναντι στο συνδικαλιστικό κίνημα. Δεν πρέπει όμως να πέσουμε στην «παγίδα» που στόχο έχει την αποδυνάμωση των αγώνων μας και τη δημιουργία «ελεύθερου πεδίου» για τη λήψη σε βάρος μας αποφάσεων.Αν τώρα δεν αγωνιστούμε σθεναρά απέναντι στη νέα λαίλαπα αντεργατικών μέτρων που με μαθηματική ακρίβεια θα υποστούμε μετά τις εκλογές, τότε πότε; Αν τώρα δεν αντισταθούμε στη φτώχεια και την εξαθλίωση που μας επιβάλλουν, αύριο θα είναι αργά. Αυτοί σχεδιάζουν περικοπές επιπλέον 2,5 δις ευρώ απ’ τις δαπάνες του Δημοσίου που αφορούν αμοιβές του προσωπικού. Εξαγγέλλουν 500


text:
δις ευρώ κάθε χρόνο εξοικονόμηση πόρων από την Τοπική Αυτοδιοίκηση με την εφαρμογή του «Καλλικράτη». Αντιμετωπίζουν τους μισθούς των εργαζομένων ως σπατάλη. Σε απλά Ελληνικά αυτά σημαίνουν νέα επιδρομή στο εισόδημά μας και μείωση των εργαζομένων στο Δημόσιο και τους Ο.Τ.Α. Για να πετύχουν το σκοπό τους ρίχνουν στάχτη στα μάτια του λαού, ανακοινώνοντας καταβολή εφάπαξ επιδόματος για τους χαμηλοσυνταξιούχους μετά τις εκλογές.Δεν πείθει πια η κοροϊδία της δήθεν αποτροπής της χρεοκοπίας της χώρας.Ακούγεται ήδη η βοή από τις κινητοποιήσεις που έρχονται και σ’ αυτό το ραντεβού οι εργαζόμενοι στην Τοπική Αυτοδιοίκηση θα δώσουν το δικό τους δυναμικό και πρωταγωνιστικό παρόν.Διεκδικούμε την άμεση υπογραφή της Σ.Σ.Ε., αυξήσεις και με επέκταση της εφαρμογής της σ’ όλους τους εργαζόμενους, (Δημοτικές Επιχειρήσεις).Αγωνιζόμαστε για την επαναφορά και διεύρυνση των μισθολογικών, ασφαλιστικών και εργασιακών δικαιωμάτων μας. Για αναπλήρωση των απωλειών στο εισόδημά μας. Νέο, ενιαίο και δίκαιο μισθολόγιο.Παλεύουμε για αναβαθμισμένες Δημόσιες Υπηρεσίες που θα υπηρετούν τους πολίτες και γι’ αυτό αγωνιζόμαστε κατά των ιδιωτικοποιήσεων και του περιορισμού των πιστώσεων στους Ο.Τ.Α. Θέλουμε Τοπική Αυτοδιοίκηση με Δημόσιο και Κοινωνικό χαρακτήρα.Υπερασπιζόμαστε το δικαίωμα των συμβασιούχων για πλήρη και σταθερή απασχόληση, γιατί σήμερα νοιώθουμε όλοι συμβασιούχοι. Προσλήψεις μόνιμου προσωπικού.Αγωνιζόμαστε ενάντια στις συνέπειες του «Καλλικράτη» γιατί θα επιβαρύνει τους πολίτες και θα ανατρέψει εργασιακά δικαιώματα.Απαιτούμε πλέον την άμεση επίλυση των χρόνιων κλαδικών-θεσμικών αιτημάτων μας.Κατοχυρώνουμε και διευρύνουμε τα δικαιώματά μας στο εφάπαξ, στην επικουρική σύνταξη και στην υγειονομική περίθαλψη.Ξεκινάμε με 24ωρη απεργία την ΠΑΡΑΣΚΕΥΗ 19 ΝΟΕΜΒΡΙΟΥ 2010 και με αποχή ή απεργία, ανάλογα με την υπηρεσία για το ΣΑΒΒΑΤΟ 20 και την ΚΥΡΙΑΚΗ 21 ΝΟΕΜΒΡΙΟΥ 2010. Συνεδριάζουμε την Κυριακή 21 Νοεμβρίου 2010 για περαιτέρω κλιμάκωση.Επιδιώκουμε τη δημιουργία ενός διευρυμένου πανεργατικού μετώπου για την ανατροπή της αντιλαϊκής κυβερνητικής πολιτικής του μνημονίου. Γι’ αυτό και καλούμε όλα τα συνδικάτα σε συντονισμό και κοινή πάλη.Εργαζόμενες και Εργαζόμενοι στους Οργανισμούς Τοπικής Αυτοδιοίκησης,Έχουμε τη δύναμη να ανατρέψουμε τα σχέδιά τους. Μπορούμε να γίνουμε η φωνή αυτών που δυσανασχετούν, που βιώνουν την ανασφάλεια και την ανεργία.Όλοι στο αγωνιστικό ξεκίνημα την ΠΑΡΑΣΚΕΥΗ 19 ΝΟΕΜΒΡΙΟΥ 2010.Με αγωνιστικούς χαιρετισμούςΓια την Εκτελεστική Επιτροπή της Π.Ο.Ε. – Ο.Τ.Α.Ο Πρόεδρος Ο Αναπλ. Γεν. ΓραμματέαςΘέμης Μπαλασόπουλος Ιωάννης Τσούνης
 Συνάντηση ΓΣΕΒΕΕ με την πολιτική ηγεσία του Υπουργείου Περιφερειακής Ανάπτυξης και Ανταγωνιστικότητας.
 Πραγματοποιήθηκε σήμερα στα γραφεία της ΓΣΕΒΕΕ, συνάντηση του Προεδρείου της ΓΣΕΒΕΕ με τον Υπουργό Περιφερειακής Ανάπτυξης και Ανταγωνιστικότητας κ. Μ. Χρυσοχοΐδη, τον Αναπληρωτή Υπουργό κ. Σ. Ξυνίδη και τον Υφυπουργό κ. Ν. Ρόβλια. Κατά τη συζήτηση, ανακοινώθηκε από τον Υπουργό η υιοθέτηση της πρότασης της ΓΣΕΒΕΕ, έπειτα και από μελέτη του Ινστιτούτου Μικρών Επιχειρήσεων της ΓΣΕΒΕΕ τον Ιούλιο του 2009, για τη μετεξέλιξη του ΤΕΜΠΜΕ σε Ελληνικό Ταμείο Επιχειρηματικότητας και Ανάπτυξης, που θα λειτουργεί ως Τράπεζα Ειδικού Σκοπού για τις Μικρομεσαίες Επιχειρήσεις. Ο Υπουργός έθεσε, επίσης, ως άμεσες προτεραιότητες την επιτάχυνση της σύνταξης σχεδίου νόμου για την απλοποίηση των διαδικασιών αδειοδότησης των επιχειρήσεων και την ίδρυση Κέντρων Εξυπηρέτησης Επιχειρήσεων, που θα λειτουργούν ως «υπηρεσίες μιας στάσης» (one stop shop).Αναλυτικότερα, οι θέσεις που κατέθεσε στον Υπουργό η ΓΣΕΒΕΕ ήταν οι εξής:«Οι πολύ μικρές και μικρές επιχειρήσεις (0-49 άτομα προσωπικό) αποτελούν την ατμομηχανή της ανάπτυξης


text: και της απασχόλησης σε ελληνικό και ευρωπαϊκό επίπεδο. Στην Ευρωπαϊκή Ένωση, οι πολύ μικρές και μικρές επιχειρήσεις αποτελούν το 98,7% των επιχειρήσεων. Συγκεντρώνουν το 50,4% της απασχόλησης του ιδιωτικού τομέα και παράγουν το 39,9% της προστιθέμενης αξίας (Συνημμένο). Στην Ελλάδα, αντίστοιχα, η συμβολή τους στην οικονομία είναι ακόμα μεγαλύτερη καθώς αποτελούν το 99,5% του συνόλου των επιχειρήσεων, συγκεντρώνουν το 75,3% της απασχόλησης στον ιδιωτικό τομέα (οι πολύ μικρές το 58%) και παράγουν το 56% της προστιθέμενης αξίας. Η Ευρωπαϊκή Επιτροπή, αναγνωρίζοντας την ιδιαίτερη σημασία των πολύ μικρών και μικρών επιχειρήσεων, έχει προχωρήσει στην ανάληψη πρωτοβουλιών και δράσεων με βασική αρχή την «προτεραιότητα στις μικρές επιχειρήσεις».Έχοντας επίγνωση αυτής της πραγματικότητας πρέπει να σχεδιάσουμε οργανωμένα και με στρατηγική στη χώρα μας ένα άλλο παραγωγικό, και όχι μεταπρατικό και ολιγοπωλιακό, μοντέλο ανάπτυξης για την ελληνική οικονομία. Απαιτείται πλέον η λειτουργία του Κράτους ως μοχλό και όχι “βαρίδι” στην ανάπτυξη. Αλλά για να έχει αποτέλεσμα όλη αυτή η προσπάθεια, πρέπει να αντιμετωπίσουμε εδώ και τώρα τον υφεσιακό «τυφώνα» της συγκυρίας. Η ελληνική οικονομία και κοινωνία έχει ανάγκη όσο ποτέ για ένα πιο μακροπρόθεσμο σχεδιασμό για το αύριο, αλλά προπάντων, όμως, για πολιτικές και άμεσα μέτρα για να αντιμετωπίσει το «σήμερα», έτσι ώστε να υπάρξει και «αύριο». Να υπάρξουν δηλαδή επιχειρήσεις και κοινωνία ώστε να μπορέσουν να αφομοιώσουν τους σχεδιασμούς του αύριο.Οι μεγάλες επενδύσεις είναι απαραίτητες για την ελληνική οικονομία όταν μάλιστα συνοδεύονται από σχέδιο και στρατηγική. Έχουν όμως μεγάλο χρόνο ωρίμανσης και η ελληνική οικονομία δεν έχει άλλο χρόνο. Άρα χρειάζεται άμεσα επικέντρωση και στην ενεργοποίηση της ελληνικής επιχειρηματικότητας και επενδυτικής δραστηριότητας, ιδιαίτερα σε μικρή και πολύ μικρή κλίμακα.Μεγάλη έμφαση πρέπει να δοθεί όχι μόνο στις υπάρχουσες επιχειρήσεις, αλλά και στις νέες. Στους νέους επιχειρηματίες που έχουν να αντιμετωπίσουν την «άρνηση» της γραφειοκρατίας και την «απροθυμία» του τραπεζικού συστήματος να χρηματοδοτήσει νέες και καινοτόμες δραστηριότητες. Για δεκαετίες η έναρξη της επιχειρηματικότητας στην Ελλάδα βασιζόταν αποκλειστικά στην οικογενειακή στήριξη. Σήμερα που η κρίση δεν επιτρέπει στον ίδιο βαθμό ανάλογη υποστήριξη, το κράτος με τα χρηματοδοτικά εργαλεία που διαθέτει, αλλά και το τραπεζικό σύστημα, καλούνται να αλλάξουν και να δώσουν διεξόδους.Σε αυτά τα πλαίσια παραθέτουμε συνοπτικά τις κυριότερες πρωτοβουλίες που πρέπει να αναληφθούν άμεσα από την κυβέρνηση για να αναπνεύσει και τελικά να κινητοποιηθεί η βασική δομή της ελληνικής επιχειρηματικότητας στην πραγματική οικονομία.ΠΡΟΤΑΣΕΙΣ Εγκατάλειψη κάθε σκέψης για αύξηση του Φ.Π.Α. Τουναντίον, μείωση σε πρώτη φάση κατά μια μονάδα των συντελεστών. Απαραίτητη η διαπραγμάτευση με ΕΕ, ΔΝΤ, ΕΚΤ για επιμήκυνση της περιόδου δημοσιονομικής προσαρμογής (μείωση ελλείμματος κάτω του 3%) , ώστε να υπάρξει η δυνατότητα απελευθέρωσης πόρων από τον κρατικό προϋπολογισμό για ενίσχυση της ρευστότητας, ανάπτυξης και των δημοσίων επενδύσεων και ως εκ τούτου και αύξησης των εσόδων του κρατικού προϋπολογισμού. Θα δοθεί έτσι και ο κατάλληλος χρόνος για άλλης «ποιότητας» περικοπές δαπανών που έχουν να κάνουν με αυτό που ονομάζουμε κύκλο διαφθοράς και σπατάλης. Αλλά και περισσότερες δυνατότητες για να υπάρξουν οι κατάλληλες υποστηρικτικές ενέργειες προς εκείνους που στη μεταβατική περίοδο θα χάσουν τη δουλειά τους (εργαζόμενοι , επιχειρηματίες). Απλοποίηση και επιτάχυνση των διαδικασιών αδειοδότησης των


text: επιχειρήσεων με στόχο σε 30 ημέρες να χορηγείται η άδεια λειτουργίας και σε 15 η αναθεώρησή της, λόγω επέκτασης ή εκσυγχρονισμού• Ουσιαστική απλοποίηση της υφιστάμενης, δαιδαλώδους νομοθεσίας• Ίδρυση Κέντρων Εξυπηρέτησης Επιχειρήσεων. Αυτόνομες πιστοποιημένες μονάδες εντός των ΚΕΠ και των Επιμελητηρίων που θα λειτουργούν ως «υπηρεσίες μιας στάσης» και θα διεκπεραιώνουν τις απαραίτητες διαδικασίες• Εξωτερική αξιολόγηση ανά διετία της διαδικασίας αδειοδότησης. Δειγματοληπτικός έλεγχος (σε δείγμα 10% των επιχειρήσεων που αδειοδοτήθηκαν) κατά προτίμηση από τις ερευνητικές δομές των κοινωνικών εταίρων σε συνεργασία με το Υπουργείο Περιφερειακής Ανάπτυξης και Ανταγωνιστικότητας. Έτσι θα δοθεί η δυνατότητα για συνεχή έλεγχο των αδειοδοτικών αρχών και βελτίωση των αστοχιών του θεσμικού πλαισίου.• Δημιουργία Μητρώου Εκπαιδευμένων και Πιστοποιημένων Μηχανικών στο ΤΕΕ , στους οποίους θα μπορεί ο ενδιαφερόμενος να απευθύνεται και να αναθέτει τη σύνταξη του σχετικού φακέλου για την αδειοδότηση, με ταυτόχρονη ανάληψη από τον μηχανικό της ευθύνης έναντι της Αδειοδοτούσας Αρχής. Να μπορεί έτσι, η επιχείρηση με την κατάθεση των δικαιολογητικών να λειτουργεί άμεσα και νόμιμα.• Επίλυση των προβλημάτων χωροταξικού και πολεοδομικού σχεδιασμού και δημιουργία ΒΙΟ.ΠΑ Ενίσχυση ρευστότητας• Η στήριξη των ελληνικών τραπεζών θα πρέπει να συνοδευτεί με δεσμευτική συμφωνία και στη βάση αναλυτικού σχεδίου για τη διοχέτευση των πόρων στη χρηματοδότηση της πραγματικής οικονομίας.• Προώθηση ειδικού προγράμματος εκχώρησης απαιτήσεων (Factoring) για απαιτήσεις επιχειρήσεων προς το Δημόσιο.• Επιτάχυνση της μετεξέλιξης του ΤΕΜΠΜΕ σε Φορέα Χρηματοδότησης των Μικρών Επιχειρήσεων με τη διαχείριση όλων των εθνικών και ευρωπαϊκών προγραμμάτων που αφορούν τις μικρές επιχειρήσεις. Σχετικό αίτημα και μελέτη του ΙΜΕ ΓΣΕΒΕΕ έχει κατατεθεί στον Πρωθυπουργό και στους Υπουργούς Οικονομίας και Ανάπτυξης από το 2009.• Ενεργοποίηση του Ταμείου Επιχειρηματικότητας. Επενδύσεις – Νέος Επενδυτικός Νόμος• Ως πρώτο άμεσο και γρήγορα αποδοτικό μέτρο για επενδύσεις προτείνεται να παρέχεται η δυνατότητα στις μικρές επιχειρήσεις να παρακρατούν μέρος των κερδών τους (πχ 30%), να μην το αποδίδουν προς φορολόγηση υπό την αυστηρή προϋπόθεση επένδυσης παγίων στην επιχείρηση (π.χ. για επιχειρήσεις με κύκλο εργασιών μέχρι 5 εκατ. €). Η αυτοχρηματοδότηση με αυτό τον τρόπο των επενδύσεων απαντά σε ένα βαθμό και στο μεγάλο πρόβλημα της τραπεζικής δανειοδότησης αυτή τη περίοδο.• Αναθεώρηση και επανασχεδιασμός στόχων του ΕΣΠΑ 2007 – 2013 στην κατεύθυνση της διευκόλυνσης της πρόσβασης των μικρομεσαίων επιχειρήσεων. Ειδικότερα, θα πρέπει να δοθεί προτεραιότητα στην ενίσχυση της εξωστρέφειας, της καινοτομίας αλλά και στις επιχειρήσεις που παράγουν ανταγωνιστικά πρόϊόντα προς τα αντίστοιχα εισαγόμενα.• Ενεργοποίηση ΠΔΕ και προγραμμάτων ΕΣΠΑ στην κατεύθυνση:Α) Αναβάθμισης των τοπικών αγορών με στόχο την στήριξη των μικρών επιχειρήσεων, την βελτίωση των συνθηκών για την προσέλκυση του καταναλωτικού κοινού και την ενίσχυση των τοπικών κοινωνιών. Το Υπουργείο Περιβάλλοντος Ενέργειας και Κλιματικής Αλλαγής υιοθετεί αυτή τη λογική αλλά υπάρχει πρόβλημα διάθεσης πόρωνΒ) Βελτίωσης της ενεργειακής απόδοσης των επιχειρήσεων, ιδιαίτερα των παραγωγικών μονάδων, με την προώθηση προγράμματος αντίστοιχου του «εξοικονόμηση κατ’ οίκον».• Σε ό,τι αφορά τον Νέο Επενδυτικό Νόμο:Α) Έμφαση στα φορολογικά κίνητρα για υφιστάμενες επιχειρήσεις. Επιδοτήσεις κεφαλαίου μόνο για νέες επιχειρήσειςΒ) Αξιολόγηση των προτάσεων με βάση «φίλτρα» που ενσωματώνουν την τομεακή και κλαδική διάσταση της επένδυσηςΓ) Απλοποίηση των διαδικασιών υποβολής προτάσεων για τις μικρές επιχειρήσεις με τη δέσμευση συγκεκριμένου ποσοστού πόρων που θα κατευθύνονται


text:
σε αυτές.Δ) Ανά διετία αξιολόγηση της πορείας και της αποτελεσματικότητας του Επενδυτικού Νόμου.Σε σχέση με τα γενικότερα ζητήματα του θεσμικού πλαισίου προτείνονται: Αναθεώρηση της τιμολογιακής πολιτικής των ΔΕΚΟ και των δημόσιων φορέων (ΟΤΑ), με δεδομένο ότι επιβαρύνουν υπέρμετρα το λειτουργικό κόστος των επιχειρήσεων, με αρνητικές συνέπειες και στις τιμές. Προσοχή ώστε οι Κλαδικοί Οδηγοί που αναφέρονται στο Μνημόνιο, να μην οδηγήσουν σε περαιτέρω ολιγοπώληση της αγοράς, μέσω απελευθέρωσης ωραρίου, λειτουργίας τις Κυριακές και επέκτασης των πολυκαταστημάτων. Προτείνεται η συμμετοχή του ΙΜΕ ΓΣΕΒΕΕ στην εκπόνησή τους. Σε σχέση με την απελευθέρωση της αγοράς υπηρεσιών και των κλειστών επαγγελμάτων, θα πρέπει να ληφθεί κάθε μέτρο για να μην οδηγηθούμε σε πλήρη απορρύθμιση, απαξίωση περιουσιακών στοιχείων και δημιουργίας ολιγοπωλίων, που τελικά θα οδηγήσουν και στην χειραγώγηση των τιμών. Αναθεώρηση του νομοθετικού πλαισίου που αφορά στην εμπορική πολεοδομία ώστε να αποφευχθεί η υπερσυγκέντρωση σε πολυκαταστήματα και αγορές τύπου «Mall» που έχει ως αποτέλεσμα την ερημοποίηση των τοπικών αγορών. Σταθερό πλαίσιο προσφορών – εκπτώσεων, με στόχο σταθερές, «καθαρές» και χαμηλότερες τιμές. Συνεργασία ΓΣΕΒΕΕ – Υπουργείου για την παρακολούθηση των εξελίξεων στη δομή της αγοράς εισαγομένων πρώτων υλών και μηχανολογικού εξοπλισμού και τη διαμόρφωση των τιμών στην ελληνική αγορά. Σύγκριση με τις αντίστοιχες σε άλλες ευρωπαϊκές χώρες. Αντιμετώπιση του λαθρεμπορίου, παραεμπορίου και της αγοράς «παραποιημένων» προϊόντων με ελέγχους στην πηγή της διάθεσης των εν λόγω προϊόντων (αποθήκες, βιοτεχνίες κλπ). Οι έλεγχοι του κράτους θα πρέπει να εντοπίσουν τις πηγές του παραεμπορίου, αποθήκες, προμηθευτές, βιοτεχνίες και σημεία εισαγωγής. Είναι αδιανόητο το ελληνικό κράτος να μην μπορεί να ελέγξει την διακίνηση λαθραίων προϊόντων, είτε αυτά είναι καταναλωτικά είτε πρώτες ύλες, όπως το πετρέλαιο. Εκπόνηση μελέτης για την προώθηση μέτρων και πολιτικών υποκατάστασης εισαγωγών, περιορισμού εισαγωγών σε προϊόντα και αγαθά. Η εξωστρέφεια των επιχειρήσεων πρέπει να αποτελεί βασικό στόχο αλλά παράλληλα πρέπει να προωθηθεί και η επιχειρηματικότητα με στόχο την αντικατάσταση τμήματος των εισαγωγών. Διευκόλυνση της πρόσβασης των μικρών επιχειρήσεων στις κρατικές προμήθειες. Σύνδεση της έρευνας με τις ανάγκες της πραγματικής οικονομίας. Προώθηση συνεργασιών ερευνητικών κέντρων και πανεπιστήμιων με μικρές επιχειρήσεις.Ο ΠΡΟΕΔΡΟΣ Ο ΓΕΝΙΚΟΣ ΓΡΑΜΜΑΤΕΑΣΔΗΜΗΤΡΗΣ ΑΣΗΜΑΚΟΠΟΥΛΟΣ ΝΙΚΟΣ ΣΚΟΡΙΝΗΣ
 ΧΕΙΜΕΡΙΝΟ ΩΡΑΡΙΟ ΚΑΤΑΣΤΗΜΑΤΩΝ ΑΓΡΙΝΙΟΥ.
 ΩΡΑΡΙΟ ΛΕΙΤΟΥΡΓΙΑΣΚΑΤΑΣΤΗΜΑΤΩΝAΠΟ 1-11-2010 ΜΕΧΡΙ 26 -3-2011ΠΡΩΙ ΑΠΟΓΕΥΜΑΔευτέρα 8:30 - 2:15 ΚΛΕΙΣΤΑΤρίτη 8:30 - 2:00 5:00 - 9:00Τετάρτη 8:30 - 2:15 ΚΛΕΙΣΤΑΠέμπτη 8:30 - 2:00 5:00 - 9:00Παρασκευή 8:30 - 2:00 5:00 - 9:00Σάββατο 8:30 - 2:15 ΚΛΕΙΣΤΑΣΤΗΡΙΞΤΕ ΤΑ ΚΑΤΑΣΤΗΜΑΤΑ ΤΩΝ ΜΕΛΩΝ ΜΑΣ.ΑΥΤΑ ΣΤΗΡΙΖΟΥΝ ΤΗΝ ΚΟΙΝΩΝΙΚΗ ΜΑΣ ΣΥΝΟΧΗ.ΤΟ Δ.Σ. ΤΟΥ Ε.Σ.Α.
 Την 26-10-2010 και περί ώρα 01.00 στην Βόνιτσα 17χρονος αλλοδαπός παραβίασε το παράθυρο του τεχνικού Λυκείου Βόνιτσας με σκοπό να εισέλθει εντός αυτού πλην όμως έγινε αντιληπτός από τον φύλακα τον φύλακα του σχολείου και τελικά συνελήφθη από προστρέξαντες αστυνομικούς του Αστυνομικού Τμήματος Βόνιτσας .Συλληφθείς δράστης με σχηματισθείσα σε βάρος του δικογραφία οδηγήθηκε κ. Εισαγγελέα Πλημ/κων Λευκάδος.
 Προς κατάργηση του «πόθεν έσχες» για την πρώτη κατοικία κινείται η κυβέρνηση
 Στην κατάργηση του «πόθεν έσχες» για την απόκτηση πρώτης κατοικίας σχεδιάζει προχωρήσει η κυβέρνηση με το φορολογικό νομοσχέδιο που θα έρθει στη Βουλή μαζί με τον προϋπολογισμό του 2011, με στόχο την αναθέρμανση της κτηματαγοράς και την τόνωση


text:
της οικοδομής. Όπως αναφέρει το Βήμα της Κυριακής, τα μέτρα αυτά συζητήθηκαν την Παρασκευή σε ευρεία σύσκεψη υπό τον Γ.Παπακωνσταντίνου που έγινε στο υπουργείο Οικονομικών προκειμένου να διαμορφωθεί το νέο φορολογικό πλαίσιο για την αύξηση των εσόδων, αλλά κυρίως για την τόνωση της πραγματικής οικονομίας.Στη σύσκεψη αποφασίστηκε επίσης να αναβληθούν οι αυξήσεις των αντικειμενικών αξιών ακινήτων για το δεύτερο εξάμηνο του 2011, την στιγμή που η κατάσταση της οικοδομικής δραστηριότητας επιδεινώνεται και ο αριθμός των νέων αδειών μειώνεται σταθερά τους τελευταίους μήνες.Παράλληλα, στη σύσκεψη αποφασίστηκε να μειωθεί η φορολογία των επιχειρήσεων από 24% σε 20% και να θεσπιστούν ισχυρές φοροαπαλλαγές για την πραγματοποίηση νέων επενδύσεων.Τα κίνητρα για νέες επενδύσεις θα περιληφθούν στον νέο αναπτυξιακό νόμο που θα κατατεθεί κατά προτεραιότητα τις επόμενες ημέρες στη Βουλή.Η αρχική απόφαση για καταργήση την απαλλαγή από το «πόθεν έσχες» για την αγορά πρώτης κατοικίας, υποστηρίζουν παράγοντες της κτηματομεσιτικής αγοράς, είχε αποθαρρύνει αρκετούς ενδιαφερόμενους αγοραστές που διαθέτουν τα χρήματα για την αγορά αλλά δεν μπορούν να δικαιολογήσουν στην Εφορία την προέλευσή τους.Η κατάργηση της απαλλαγής του «πόθεν έσχες» επηρεάζει αναδρομικά και χιλιάδες δανειολήπτες που είχαν συνάψει δάνεια όχι μόνο το τρέχον έτος αλλά και τα προηγούμενα και πρέπει να δικαιολογήσουν από τα εισοδήματά τους το σύνολο της τοκοχρεολυτικής δόσης στεγαστικού δανείου και όχι μόνο των τόκων, όπως προέβλεπε ο νόμος προτού αλλάξει.Πηγή: www.in.gr
 Και χειρόγραφες συνταγές θα δέχεται «μέχρι νεωτέρας» ο ΟΑΕΕ
 Και χειρόγραφες συνταγές θα δέχεται ο ΟΑΕΕ μέχρι να ξεπεραστούν τα προβλήματα που παρουσιάστηκαν στην πιλοτική εφαρμογή του μέτρου της ηλεκτρονικής συνταγογράφησης που εφαρμόζεται πιλοτικά στο ταμείο από τη Δευτέρα.Με έγγραφο που έστειλε ο ΟΑΕΕ την Παρασκευή στους γιατρούς και τους φαρμακοποιούς, τους ενημερώνει ότι θα γίνονται δεκτές από τον Οργανισμό και χειρόγραφες συνταγές και θα εκτελούνται κανονικά και οι χειρόγραφες συνταγές «για ένα εύλογο χρονικό διάστημα και μέχρι νεωτέρας οδηγίας».Με το ίδιο έγγραφο o OAEE ενημερώνει τους φαρμακοποιούς ότι μέχρι να υπάρξει νεότερη οδηγία από τον οργανισμό θα συνεχίσουν να εκτελούν ως χειρόγραφες τις ηλεκτρονικές συνταγές που δεν μπορούν να εκτελεστούν ηλεκτρονικά διότι το φάρμακο που έχει επιλεγεί δεν κυκλοφορεί στην αγορά και κυκλοφορεί το ίδιο σε άλλη συσκευασία.Οι ταινίες γνησιότητας του ίδιου φαρμάκου άλλης συσκευασίας θα πρέπει να επικολλώνται στην ηλεκτρονική συνταγή του ιατρού.Πηγή: www.in.gr
 Συνάντηση Ομοσπονδιών με τον Πρόεδρο του Μ.Τ.Σ.
 Σε συνέχεια των συντονισμένων ενεργειών μας για την αποτροπή της κατάρρευσης του Μ.Τ.Σ., αντιπροσωπείες των Ομοσπονδιών μας και της Πανελλήνιας Ομοσπονδίας Απόστρατων Αξιωματικών Σωμάτων Ασφαλείας, κατόπιν αιτήματός μας συναντήθηκαν τις μεσημβρινές ώρες σήμερα με τον Πρόεδρο του Μ.Τ.Σ. Υποστράτηγο ε.α. κ. ΣΩΤΗΡΟΠΟΥΛΟ Χαράλαμπο, πριν από την συνεδρίαση του Δ.Σ. του Ταμείου, κατά την οποία ως γνωστόν θα συζητείτο και η πρόταση για τη μη καταβολή του μερίσματος, καθ’ όλο το έτος 2011.Από τις Ομοσπονδίες μας, υποβλήθηκε αίτημα για αναβολή της συνεδρίασης μέχρις ότου συζητηθούν διεξοδικά από τις αρμόδιες επιτροπές που θα συσταθούν τόσο από το Αρχηγείο της ΕΛ.ΑΣ. όσο και το Γ.Ε.Σ. τα αποτελέσματα της αναλογιστικής μελέτης που έχει παραγγελθεί από τις Ομοσπονδίες μας στον καθηγητή Πανεπιστημίου Αθηνών κ. ΦΡΑΓΚΟ Νικόλαο, η οποία θα μας παραδοθεί εντός της εβδομάδος


text:
και της οποίας το προσχέδιο έχει παραδοθεί στον Υπουργό Εθνικής Άμυνας κατά τη συνάντησή μας το Σάββατο 23/10/10.Ο Πρόεδρος του Μ.Τ.Σ. έκανε δεκτό το αίτημά μας και παράλληλα μας γνωστοποίησε ότι ο Υφυπουργός Εθνικής Άμυνας κ. ΜΠΕΓΛΙΤΗΣ, διαρκούσης της συνάντησής μας σε τηλεφωνική επικοινωνία, τον ενημέρωσε ότι εντός των προσεχών ημερών θα καταβληθεί το μέρισμα του 4ου τριμήνου στους δικαιούχους του Μ.Τ.Σ., η καταβολή του οποίου ως γνωστόν έχει καθυστερήσει.Οι Ομοσπονδίες μας συνεχίζουν τον αγώνα τους με σκοπό την εξεύρεση βιώσιμης λύσης και καλούν όλους τους εν ενεργεία και εν αποστρατεία συναδέλφους σε εγρήγορση.
 Το Επιμελητήριο Αιτωλοακαρνανίας ενημερώνει τα μέλη του ότι από σήμερα ξεκινάει η ηλεκτρονική υποβολή αιτήσεων για συμμετοχή εργοδοτών του ιδιωτικού τομέα στο Πρόγραμμα του ΟΑΕΔ για την επιχορήγηση (για διάστημα 12 μηνών) 200.000 θέσεων πλήρους απασχόλησης, με επιδότηση των εργοδοτικών εισφορών και παράλληλα τη διατήρηση τουλάχιστον 400.000 θέσεων εργασίας για χρονικό διάστημα 18 μηνών. Η προθεσμία υποβολής των ηλεκτρονικών αιτήσεων θα λήξει αυτόματα μέσω του ηλεκτρονικού συστήματος αιτήσεων, ύστερα από την κάλυψη των θέσεων.Αναλυτικότερα:ΠΕΡΙΕΧΟΜΕΝΟ ΠΡΟΓΡΑΜΜΑΤΟΣΤο πρόγραμμα με προϋπολογισμό 992.000.000 ευρώ, αποτελεί ασπίδα προστασίας για τον επαπειλούμενο εργαζόμενο, καθώς συμβάλει στη μείωση του αριθμού των απολύσεων μέσω της παροχής κινήτρων σε εργοδότες του ιδιωτικού τομέα για τη διατήρηση του προσωπικού τους μέσω επιχορήγησης του μη μισθολογικού κόστους που αντιστοιχεί στις μηνιαίες εργοδοτικές εισφορές.Απαραίτητη προϋπόθεση για την ένταξη στο πρόγραμμα είναι η μη πραγματοποίηση απολύσεων ή μείωσης προσωπικού τρεις μήνες πριν την υποβολή αίτησης για ένταξη σε αυτό, όπως και καθ’ όλη τη διάρκειά του.Το πρόγραμμα δίνει έμφαση στις ειδικές ομάδες εργαζομένων, δηλαδή: άτομα με αναπηρία και εργαζόμενους ηλικίας 50 ετών και άνω.Οι ενταγμένες επιχειρήσεις θα επιχορηγηθούν για το 50% των εργαζομένων που απασχολούν κατά την ημερομηνία υποβολής της αίτησης τους και ειδικότερα για έναν έως και 80 εργαζόμενους κατ’ ανώτατο όριο, με την προϋπόθεση να διατηρήσουν καθ’ όλη τη διάρκεια του προγράμματος, τουλάχιστον ίσο αριθμό εργαζομένων που δεν επιχορηγούνται με τον αριθμό των εργαζόμενων που έχουν ενταχθεί στο πρόγραμμα και που έχουν όμοια χαρακτηριστικά με τους επιχορηγούμενους.ΥΠΟΛΟΓΙΣΜΟΣ ΕΠΙΧΟΡΗΓΗΣΗΣΟ ΟΑΕΔ καλύπτει το ποσό που αντιστοιχεί στις μηνιαίες εργοδοτικές εισφορές, για όλους τους κλάδους κύριας ασφάλισης του ΙΚΑ-ΕΤΑΜ (μεικτή, ΒΑΕ και Επαγγελματικός Κίνδυνος) και της επικουρικής ασφάλισης, καθώς και στις μηνιαίες εργοδοτικές εισφορές, εκείνων που το ΙΚΑ εισπράττει ή συνεισπράττει υπέρ Φορέων και Κλάδων Κοινωνικής Ασφάλισης, επιπλέον των εισφορών για επιδόματα αδείας και δώρα.Το ποσό επιχορήγησης που αποδίδεται μέσω της χρέωσης του αλληλόχρεου λογαριασμού ΙΚΑ-ΟΑΕΔ και της αντίστοιχης πίστωσης του λογαριασμού του εργοδότη ανέρχεται στο σύνολο (100%) των ασφαλιστικών εισφορών με βάση τις πραγματικές μηνιαίες ακαθάριστες αποδοχές των εργαζομένων /επιχορηγουμένων που αντιστοιχούν μέχρι του ύψους των:• 2.000 ευρώ για τα άτομα με αναπηρία.• 1.800 ευρώ για εργαζόμενους ηλικίας 50 ετών και άνω• 1.300 ευρώ για τους κοινούς εργαζόμενους.ΔΙΚΑΙΟΥΧΟΙ - ΠΡΟΫΠΟΘΕΣΕΙΣΔικαιούχοι της επιχορήγησης του ΟΑΕΔ είναι επιχειρήσεις και γενικά εργοδότες του ιδιωτικού τομέα, που δεν είναι προβληματικές από την 1η Αυγούστου 2008 και μετά και δεν εμπίπτουν στις εξαιρέσεις.Για να υπαχθεί μια επιχείρηση στο πρόγραμμα, δεν θα πρέπει να έχει προβεί, κατά τη διάρκεια του τριμήνου πριν την αίτηση υπαγωγής